Dragør set med en nyvalgts øjne - Dragør Konservative\nDragør set med en nyvalgts øjne\nDragør står over for de største økonomiske udfordringer nogen sinde, efter at det blev kendt, at vi mangler 29 millioner for at få budgettet for 2010 til at hænge sammen. Kommunalbestyrelsen skal nu vise sit sande jeg, i forhold til at få enderne til at nå sammen, samtidig med at vi må slække på de mange valgløfter.\nKommunalbestyrelsen vedtog en række tilpasninger af budgettet. Landets kommuner der har genåbnet budgettet har brugt mange positive plusord om besparelserne. Oplæg om nedskæringer er kaldt mulighedskanaler, servicetilpasninger, omfordelinger mv. Jeg syntes at vi i Dragør skal kalde det ved det rigtige ord og erkende når vi laver besparelser og være gode til at fortælle, når vi omlægger rutiner så opgaver kan løses billigt, men med samme kvalitet.\n10 KB medlemmer er nyvalgte og har sammen glædet sig til at tage fat i et politiske arbejde. På mange måder er det kreative politiske råderum indsnævret i resten af 2010 og måske 2011, idet vi i stedet for at tage fat på progressive visioner fra start af, skal foretage en økonomisk genopretning af kommunen. Borgmesteren har haft travlt med at forklare at underskuddet skyldes finanskrisen. Fakta er, at underskuddet skyldes for stort forbrug og budgetfejl. Derfor er det også ansvarlig politik, at både Konservative og Venstre har fastholdt et ønske om, at få en grundig redegørelse om budgetoverskridelsen, så vi kan sikre, at budgetoverskridelsen ikke gentager sig.\nTrods de alvorlige udfordringer for Dragørs økonomi er der alligevel grund til at se positivt på fremtiden. Det er der fordi der tegner sig et politisk billede i Dragør, hvor der er en god dialog mellem partierne. Hvor der begynder at vise sig en respekt for hinandens holdninger og meninger og hvor der er i høj grad mellem mange af politikerne er et ønske om, at Dragørs problemer skal vi løse i fællesskab. Jeg vil som nyvalgt politiker holde fast i denne udvikling og være med til at præge forhandlinger og debatter og skabe mulighed for, at vi gør hvad vi kan for at de største problemer løses af så stort et flertal som muligt i kommunen. Hvis dette skal lykkedes stiller det krav til den enkelte politiker om at se positivt på byens muligheder.\nNår krybben er tom bides hesten. Når Dragørs økonomi er trængt er der politikere der ønsker at stille spørgsmålstegn ved selvstændigheden. Senest har det Radikale Venstre, – trods modsatte udmelding i valgkampen – nu meldt klart ud, at de vil arbejde for en sammenlægning. Jeg gik til valg på, at arbejde for selvstændigheden. Hvis kommunalbestyrelsen påtager sig ansvaret at få løst de økonomiske problemer vi har kan selvstændigheden bevares. Jeg mener, at vi har rigtig gode muligheder for at bevare vores selvstændighed, samtidig med, at vi på lang sigt kan skabe en billig administreret kommune og et højt serviceniveau. Vi har skattegrundlaget, vi har lysten, vi har kompetencerne i Dragør. To små men slående eksempler er fx at det i Tårnby kommune er meget dyrere at sagsbehandle ansøgninger om hjælpemidler end det har været i Dragør, da vi selv varetog opgaven. Et andet eksempel er, at hele arbejdsmarkedsområdet som Tårnby varetager for Dragør, har været udsat en kritisk undersøgelse, hvor der er påpeget flere fejl i sagsbehandlingen. Disse fejl i sagsbehandlingen har allerede kostet Dragør kommune knap en halv million kr. i mistet statsrefusion.\nDe næste måneder må vise de enkeltes politikeres lyst og vilje til fælles samarbejde og til at løse kommunens økonomiske vanskeligheder.\nDet politiske samarbejde, Kenneth Gøtterup, Økonomi, Selvstændighed\nC på havnen


Morten Ballisager, fra konsulenthuset Ballisager præsenterer Rekrutteringsanalysen 2018 på Træfpunkt HR\nAf Lisbeth Bachmann Andersen PBA i International Handel og Markedsføring ved UCL og HR-konsulent hos Geopartner Landinspektører A/S\nOnsdag d. 3/10 2018 kl. 09:00 ankom jeg til Øksnehallen, klar på at få fyldt min håndtaske og hoved med en masse nye flyers og positive indtryk. Det er meget forståeligt, at messen er over to dage, for det er næsten umuligt at presse det hele ind på bare én dag. Jeg gik rundt sammen med en HR-kollega det meste af dagen. Som noget af det første tog vi messe-appen, Conference Communicator, frem og sammenlignede hvilke stande, faglige indlæg og talere, vi på forhånd havde bestemt, at vi ville se. Der var selvfølgelig også plads i planen til at slentre og blive overrasket.\n- Og positivt overrasket blev jeg.\nBallisagers rekrutteringsanalyse for 2018\nFørste positive og populære faglige oplæg var af Morten Ballisager, fra konsulenthuset Ballisager, med en kort beretning af den dugfriske rekrutteringsanalyse for 2018, hvor 1000 danske virksomheder har svaret i forbindelse med rekruttering og fastholdelse. Han fortalte blandt andet, at virksomheder generelt i dag mangler ansatte, og ifølge fødselstal skal vi ikke regne med, at det bliver nemmere at finde arbejdskraft i fremtiden. Det betyder, at der måske skal nye metoder til for at tiltrække og effektivisere rekrutteringsfasen i fremtiden. Der var utrolig mange gode points, som gav stof til eftertanke. Herunder er nogle ultrakorte overskrifter af nogle af konklusionerne i analysen:\nDet, der tænder de unge i dag, er at få mulighed for at udvikle sig og blive dygtigere frem for høje lønninger.\nLoyalitet er død, men kun hvis du ikke skaber de rette rammer for de unge som f.eks. fleksible arbejdstider og en intern kultur, der tilbyder læring og udvikling.\nMindre fastholdelse og mere udvikling.\nVi ansætter oftest på personlighed men fyrer på faglighed.\nBrug LinkedIn mere strategisk ift. rekruttering.\n”Spejlingsproblematikken”: Vi ansætter ofte dem, som ligner os selv, hvilket kan spænde ben for mangfoldigheden blandt medarbejderne på arbejdspladsen.\nOrdnani: Substantiv, fælleskøn\nEn af de helt store overraskelser var foredraget ”mindre snak – mere værdi” af Bastian Overgaard, ekspert i stilhed, om hvordan intelligent stilhed kan skabe værdi for en virksomhed. Bastian tog os gennem en 45 minutters spændene rejse, hvor der gentagende gange blev nikket og anderkendende smågrint fra de mange fremmødte, når han kom med eksempler fra en hverdag, vi alle kunne relatere til.\nHans pointe var, at ved at bringe stilhed ind i mødefaciliteringen, vil man eksempelvis:\nFå 20 % mere effektivitet i møderne.\nFå skåret ”støjen” fra.\nNedbringe tiden af møderne.\nBalance i samtalefordelingen for alle personprofiler.\nBastian havde mange pointer med til foredraget. En af hans gode pointer var `10 % reglen´, som går ud på, at 10 % af mødets tid skal foregå i stilhed.\nDet kunne f.eks. være følgende: Man starter de første par minutter af mødet med stilhed fra alle deltagere. Det kalder Bastian for ”Nulstilling”. Her omstiller man sig til mødet, får i sine tanker afsluttet de sager, man kom fra inden mødet, og dermed bliver man helt klar til dét møde, man er tilstede i nu. Derefter kan der være 40 min. fokuseret mødetid, hvor der bliver snakket om dét, mødet omhandler. Derefter 2 min. stilhed til ”timeout/refleksion”, for til sidst at runde mødet af med 14 min. ”opsamling/beslutning”. Til allersidst, inden deltagerne forlader mødet, 2 min. stilhed til ”eftertanke/omstilling”. Dette giver totalt et 60 min. effektivt møde.\nFlere virksomheder har fulgt Bastians metoder med meget positive resultater, hvor en af virksomhederne nedbragte mødetiden med 5 0%, og samtidig fik meget positiv respons fra deltagerne:\n”Stilheden bringer ro og koncentration. Vi bliver mere fokuserede, har respekt om mødet. Gør at vi ikke behøver at tale om hvad som helst.” (citat fra Bastians PP)\nBastian var underholdende og fængende i sin fortælling, og jeg er sikker på, at flere af deltagerne tog derfra med yderst positive tanker om `mindre snak´, end da de kom.\nGamification er måske ikke en ny metode, men den fortjener på alle måder endnu mere opmærksomhed. Gamification bruges ofte i forbindelse med læring og kompetenceudvikling, men er også begyndt at blomstre op i forbindelse med rekruttering. Det skyldes, at man via gamification kan teste medarbejdernes motivation og evner som en del af læringsprocessen. Derudover kan virksomheden også få brugbar statistik omkring deres kandidater.\nDer var flere virksomheder og faglige indlæg på messen, som gav et indblik i gamification i rekrutteringsøjemed. Maersk er en af de virksomheder, som har valgt at bruge gamification til at træne deres ledere og HR i de forskellige rekrutteringsfaser. Gennem simulationer bliver spilleren sat over for forskellige dilemmaer og cases, som lederen typisk møder i en rekrutteringsproces. Maersk benytter Serious Games Interactive, som også har Gametools.dk. Jeg var en tur forbi deres stand, hvor jeg fik jeg en spændende fortælling om det, de tilbyder. Der er mange muligheder og situationer, hvor spil kan benyttes til fordel for virksomheden. Eksempelvis til kompetenceudvikling, forandringsledelse, teambuilding, innovation og selvfølgelig rekruttering.\nI dag er gaming og online spil på den ene eller anden måde ofte en naturlig del af mange unges liv. At det nu også benyttes i den ansattes professionelle liv, kan være med til at skabe en stærk synergi for både den ansatte og virksomheden.\nHar I et højt sygefravær?\nErhvervsjordemoderen.dk var også at finde på messen, og jeg må indrømme, at min første tanke var, ”hvad laver de her?”. Efter en god snak med jordemoder Mona Bindner fra Erhvervsjordemoderen.dk, blev jeg meget klogere. Det er sjældent, at en virksomhed, der er nået til en vis størrelse, kommer udenom at have kvinder i den fødedygtige alder. Og godt for det.\nDog kan det gå hen og blive en klods om benet for både virksomheden og den gravide, hvis ikke der bliver taget hånd om begge. Tal fra Beskæftigelsesministeriet viser, at gravide i gennemsnit har 48 graviditetssygedage. Dertil skal man huske det sygefravær, som f.eks. findes i det første trimester, hvor den gravide endnu ikke har fortalt virksomheden om graviditeten. Sygdom herunder bliver ikke nødvendigvis registreret som graviditetsrelateret, hvilket betyder, at tallet kan være meget højere.\nMona slår fast, at man ikke skal se graviditet som en sygdom, og at det ikke er alle gravide, der bliver ramt af sygdom under graviditeten. For at undgå den skyhøje graviditetsrelaterede sygdom, skaber hun værdi for virksomhederne og deres gravide medarbejdere via professionelle konsultationer og behandlinger. Hun mener, at det er en god ide at have en åbenlys proces eller et tilbud til virksomhedens gravide på lige fod med andre goder, som virksomheden tilbyder sine ansatte. Som det tidligere er erfaret fra Ballisagers rekrutteringsanalyse, er kandidaterne i dag yderst interesserede i, om virksomheden tilbyder udvikling eller andre goder. Derfor er det ikke usandsynligt, at de unge kvinder også har fokus på, hvorledes virksomhedens håndtering ifm. graviditet er, når de skal træffe beslutningen om en kommende arbejdsplads.\nHer kan I se en kort video, hvor Mona fra Erhvervsjordmoderen fortæller, hvad hun mener, virksomheder skal være opmærksom på ifm. gravide medarbejdere.\nDette var et kort udpluk af nogle af de mange spændende emner og virksomheder, som var at finde på Træfpunkt HR 2018 messen. Turen hjem i toget blev brugt i stilhed (”Eftertanke og omstilling”), hvor jeg reflekterede over alle de spændende ting, jeg havde oplevet, og én ting står klart; vi ses igen til næste års Træfpunkt HR, hvor jeg ser frem til at blive overrasket på ny.


Murersvend forsvarer Kim på kontanthjælp: Syge mennesker mistænkeliggøres - Avisen.dk\nSystemet mistænkeliggør syge mennesker som kontanthjælpsmodtageren Kim Madsen (th.), mener Louis Jacobsen, murersvend (tv.). (Foto: Fotos: Christian Lilliendahl/Mads Joakim Rimer Rasmussen/Ritzau Scanpix)\nSystemet tror enhver syg simulerer, skriver mureren Louis Jacobsen i et debatindlæg. Her forsvarer han kontanthjælpsmodtageren Kim Madsen, der i den seneste tid for alvor er kommet i vælten.\nNoget af det, murersvenden Louis Jacobsen frygter allermest, er at ende i et langt sygdomsforløb. Det skriver han i et blogindlæg hos Jyllands Posten.\nIndlægget kommer i kølvandet på en debat, der i den seneste tid har fået bølgerne til at gå højt. Debatten kredser om kontanthjælpsmodtageren Kim Madsen, der er formand for foreningen Jobcentrets Ofre.\nHan har siden 2014 stået i spidsen for gruppen af reformramte, der især organiserer sig i Facebook-gruppen af samme navn med over 14.000 medlemmer.\nDebat-gryden kom for alvor i kog efter et afsnit af DR2-programmet 'Debatten' i slutningen af september. Her stillede Liberal Alliances Laura Lindahl et spørgsmål til Kim Madsen: "Hvorfor kan du ikke bare gå ud og tage et job?".\nSiden har så fulgt en række artikler i Berlingske, der kredsede om samme emne; debatten med Laura Lindahl. Artiklerne har medført rigtig mange reaktioner på de sociale medier.\nOg det er der en god grund til, mener Louis Jacobsen. Ifølge ham udstiller den seneste tids debat, at systemet ikke rigtig tror på, at syge mennesker virkelig er syge.\n- De (Berlingske og Laura Lindahl, red.) viser på skrift, film og i billeder, hvad en kronisk syg skal igennem af beskyldninger på jobcentrene rundtomkring. På trods af at de står med lægernes ord for, at de ikke kan mere. Læger, som rent faktisk har brugt årevis på uddannelse og et arbejdsliv til at tillære sig at vurdere, hvad folk fejler, skriver Louis Jacobsen:\n- Hvordan kan i tro, at det fede liv må være at have gigt i hele rygsøjlen og så komme i fleksjob? Tror i oprigtigt, at det er noget, der efterstræbes? For det er umiddelbart den attitude, som I går rundt med. Kim Madsen er syg - og det er jeres tankegang også, skriver Louis Jacobsen.


HTX Brazil | Viden Djurs\nI dette videregående brobygningsforløb får du en forsmag på, hvordan det er at være elev på Brazil Football College, hvor vi træner brasiliansk teknik samtidig med, at vi tager en HTX-uddannelse. Det tekniske gymnasium er gymnasiet for naturvidenskab, sport, teknologi, medier og design. Vi arbejder ud fra en kombination af teori og praksis, for på HTX mener vi, at man først rigtig lærer, når man selv får lov til at få eksperimentere i praksis, og derfor er værksteder, laboratorier, virksomheder og naturen en hel naturlig del af vores skole. Vores introduktionsforløb til 9. og 10. årgang vil afspejle vores linjer, Sundhed og medicin, klimalinjen, bæredygtighedslinjen, designlinjen og sportslinjen. Alle linjer har fokus på anvendt naturvidenskab, projektledelse og entreprenørskab.\nDu vil deltage i 1-2 træningsseancer, hvor du vil blive trænet af brasilianske fodboldtrænere fra Brazil Football College, og samtidig vil du blive introduceret til HTX-uddannelsen i især vores kernefag teknologi, bioteknologi, kemi, design, matematik og fysik. Du vil også blive introduceret til vores virkelighedsnære arbejdsformer i andre mere kendte fag, ligesom du vil blive inviteret inden for i fællesskabet på vores gymnasium og opleve hverdagen sammen med lærerne og de nuværende elever.\nVed ankomsten til gymnasiet vil du blive budt velkommen af værts-elever fra 1. og 2.g, som vil vise dig, i hvilket lokale du skal være. Herefter vil en leder eller studievejleder grundigt introducere dig til, hvad der skal ske i de kommende dage. I teknologi og design vil undervisningen foregå i værksteder og tage udgangspunkt i praktiske eksempler. I kemi, fysik og bioteknologi arbejder vi i vores laboratorier. Du vil i 9. og 10. årgang opleve en højere mestring i laboratorier og værksteder, og mere projektorienteret undervisning. Du vil også lære eleverne på gymnasiet at kende ved besøg i klasserne og ved vores elev-til-elev-spørgetime.\n8:40: Fodboldtræning med Brazil Football College\n13:10: Evaluering og afslutning med studievejleder\nBrobygningsforløb for 9. klasse foregår i uge 43 og 44.\nHver dag 8:40-13:55\nDu bedes medbringe fodboldstøvler og tøj til udendørs træning.


Tog Trenitalia & Italo Milano Centrale - Bologna | Togbilletter og togtider | Trainline\nRejs med tog fra Milano Centrale til Bologna på 1 time 4 minutter\nOvervejer du at rejse med toget fra Milano Centrale til Bologna? Så er du kommet til det rette sted!\nDen gennemsnitlige rejsetid fra Milano Centrale til Bologna med toget er på 1 time 12 minutter, selv om det med de hurtigste tjenester kun tager 1 time 4 minutter. Omkring 56 tog om dagen kører de 201 km mellem disse to destinationer. Direkte tog er som regel til rådighed hver dag på ruten til Bologna. Tog på denne rute betjenes som regel af enten Trenitalia eller Italo. Om bord vil du finde moderne og komfortable pladser og rigeligt med plads til bagage som standard.\nPlanlæg din rejse og bestil dine togbilletter i forvejen, hvis du vil have fat i de billigste billetter. Bare lav en søgning i vores Rejseplanlægger for at se de seneste priser for tog fra Milano Centrale til Bologna.\nLæs mere om togrejsen til Bologna samt de ofte stillede spørgsmål, togplaner med de første og sidste togtider og tips til, hvordan du bestiller billige togbilletter. Hvis du er klar til at bestille, så lav en søgning efter billetter med os i dag.\nTog fra Milano Centrale til Bologna\nDen gennemsnitlige tid at rejse fra Milano Centrale til Bologna med tog er 1t 12m over en afstand på omkring 201 km. Der kører normalt 56 tog om dagen fra Milano Centrale til Bologna, og billetter starter fra 8,40 €.\nAutolinee Federico, Marino, Itabus, BlaBlaCar Bus, Trenitalia, Flixbus, Italo, Simet Bus S.P.A.\nTogtider fra Milano Centrale til Bologna\nTjek de næste tog, der afgår fra Milano Centrale til Bologna for den tir 12 jul. For den fulde togtidsplan eller for at søge efter et senere tidspunkt eller dato, klik her.\n10:58 12:04 1t 6m, direkte\n11:10 12:24 1t 14m, direkte\n11:40 12:54 1t 14m, direkte\n11:58 13:04 1t 6m, direkte\n12:10 13:24 1t 14m, direkte\n12:40 13:54 1t 14m, direkte\n12:58 14:04 1t 6m, direkte\n13:10 14:24 1t 14m, direkte\n13:30 14:34 1t 4m, direkte\n13:40 14:54 1t 14m, direkte\nFrecciarossa, Italo og Trenitalia-tog fra Milano Centrale til Bologna\nDu kan rejse fra Milano Centrale til Bologna med Frecciarossa, Italo og Trenitalia-tog. Vær opmærksom på, at disse tog muligvis ikke kører direkte fra Milano Centrale til Bologna, så sørg for at tjekke, om du skal skifte tog under rejsen, når du søger efter billetter.\nBillige togbilletter fra Milano Centrale til Bologna\nPrisen på togbilletter fra Milano Centrale til Bologna starter ved 8,40 € envejs for en Standard Class-billet, hvis du bestiller på forhånd. Reservation på dagen er normalt dyrere, og prisen kan variere afhængigt af tidspunktet på dagen, ruten eller klassen.\nDe fleste af togselskaberne i Europa frigiver deres billetter omkring tre til seks måneder i forvejen, og mange af dem kan være billigere, jo tidligere du reserverer dem. Hvis du ved, hvilke datoer du vil rejse på, vil du muligvis kunne få fat i nogle billigere togbilletter fra Milano Centrale til Bologna.§\nVil du vide mere om din rejse fra Milano Centrale til Bologna? Vi har samlet nogle af vores kunders oftest stillede spørgsmål for at hjælpe dig med at planlægge din rejse.\nHvor lang tid tager toget fra Milano Centrale til Bologna?\nDen gennemsnitlige rejsetid med tog mellem Milano Centrale og Bologna er 1 time and 12 minutter, og der er ca. 56 tog om dagen. Rejsetiden kan være længere i weekender og på helligdage, så brug vores rejseplanlægger på denne side til at søge efter en specifik rejsedato.\nHvad er den hurtigste rejsetid mellem Milano Centrale og Bologna med tog?\nDen hurtigste rejsetid med tog fra Milano Centrale til Bologna er 1 time and 4 minutter.\nHvor meget koster toget fra Milano Centrale til Bologna?\nTogbilletter fra Milano Centrale til Bologna starter fra kun 8,40 €, når du forudbestiller dem og er normalt dyrere, når de købes på selve rejsedagen. Priserne kan også variere, afhængigt af det tidspunkt på dagen, den rute og den klasse du bestiller.\nEr der et direkte tog fra Milano Centrale til Bologna?\nJa, det er muligt at rejse fra Milano Centrale til Bologna, uden at du behøver at skifte tog. Der er 55 direkte tog direkte tog fra Milano Centrale til Bologna. Der kan dog være færre direkte forbindelser tilgængelige afhængigt af den specifikke afgangsdato.\nHvornår afgår det første tog fra Milano Centrale til Bologna?\nDet første tog fra Milano Centrale til Bologna afgår kl. 05:00. Tiderne og tjenesterne kan variere i weekender og på helligdage.\nHvornår afgår det sidste tog fra Milano Centrale til Bologna?\nDet sidste tog fra Milano Centrale til Bologna afgår kl. 21:50. Tog, der afgår i de tidlige morgentimer eller meget sent om aftenen, kan være sovevogne, og tiderne og forbindelserne kan også variere i weekender og på helligdage.\nHvad er afstanden mellem Milano Centrale og Bologna med tog?\nTog fra Milano Centrale til Bologna tilbagelægger en distance på ca. 201 km under rejsen.\nMed tog, selvfølgelig. Se tog fra Bologna til Milano Centrale.\nOplysningerne er beregnet ud fra rutetog tjenester for Milano Centrale til Bologna for en typisk ugedag ved hjælp af tidsplandata for 12.07.2022. I weekender, helligdage eller andre ekstraordinære tider kan færre tjenester være ledig. Billetprisen er fundet af vores kunder på Trainline på 05.06.2022 til rejser på 05.06.2022 og til voksne billetter på økonomi, rabatkort og busrejser udelukket.


→ Bedste 4891 Toreby → Stort udvalg\nEn lang række webshops i Danmark frembyder i øjeblikket mange forskellige leveringstyper. En af de mest moderne er nu om stunder at få bragt ordren til en pakkeshop, så du selv har mulighed for at hente din bestilling den dag der passer dig. Metoden er altså ultra enkel, samt endda derudover den mindst kostelige leveringsudgave ved køb af 4891 Toreby.\nDu kunne tillige planlægge at vælge afsending til din lejlighed eller til dit arbejde. Fragtmetoden er sædvanligvis en tand mere pebret, men desuden virkelig praktisk. Den mest letkøbte mulighed for fragt vil dog altid vise sig at være at hente varerne selv, men det betinges af at du er i kort afstand af netbutikkens bopæl.\nLeveringstiden på kan være temmelig vigtig hvis man behøver pakken øjeblikkeligt, så derfor er det virkelig meningsfuldt at du kigger nærmere på leveringstiden på den relevante vare.\nStørstedelen af online outlets lover levering på næstkommende hverdag på de fleste produkter, eksempelvis 4891 Toreby, som imidlertid afhænger af at transaktionen gennemføres før et fastslået klokkeslæt, således at de højst sandsynligt kan nå at få dit nye produkt pakket inden pakkemedarbejderne har fri.\nEnkelte online varehuse tilbyder portofri levering, men ofte kun når man shopper for en præcis sum. Alternativt kunne man snuppe den mest letkøbte løsning til levering, som tit – hvad end du er tæt på Randers, Odder eller Ebeltoft – vil blive at få fragtmanden til at bringe bestillingen til et afhentningssted.\nDet er temmelig gnidningsløst for alle og enhver at vurdere prisniveauet på forskellige e-handler, og derved har en lang række online selskaber set sig tvunget til at tvinge salgspriserne på mange af deres varer – til babyer og børn, og ligeså til kvinder og mænd – helt i bund, og endda nogle gange garantere gratis fragt.\nDerfor kan det til hver en tid vise sig fordelagtigt at kontrollere forskellige online butikker efter udsalg på 4891 Toreby forinden du handler, så man er usvigeligt sikker på at modtage den skarpeste pris.\nMan skal lige meget hvad ikke undervurdere, at hvis en e-butik afsætter deres varer til salg for en salgspris som anses for mystisk lav, så kan det i nogle tilfælde være en indikation på en uærlig webbutik. Køb med gængse betalingskort er heldigvis omfattet af en vedtægt, der dækker dig overfor svindlende e-forhandlere.\nGenerelt går vi ind for køb med gængse betalingskort eller MobilePay. Som en anden løsning kan du anvende en løsning fra fx ViaBill, for så vidt du higer efter at afdrage omkostningerne senere.\nForinden folk handler på en butik på nettet kunne man egentlig gennemløbe dens forretningsaftale, men det er ofte et omfattende arbejde.\nEt nemt alternativ kan være at granske om netbutikken er e-mærket medlem, fordi det almindeligvis er en indikation om at online firmaet adlyder de opstillede regler, udover at shoppen fra tid til anden evalueres af sagkyndige der behersker bestemmelserne på området. Desuden giver det dig lejlighed til en håndsrækning, for så vidt du forvoldes vanskeligheder ved dit køb.\nDesuden er det anbefalelsesværdigt at køber er påpasselig med de mest basale vilkår der kan have indflydelse på ordren, f.eks. den ombytningspolitik internet forretningen bruger. I den relation er det ydermere vigtigt, at man stadigvæk bibeholder sin kvitteringsmail, så man altid kan bevise sin shopping af 4891 Toreby, uafhængig om du søger efter varer til en herre eller dame.\nTrustpilot medfører aldeles udmærkede chancer for at sondere en stor portion øvrige brugeres opfattelser og herved er det fornuftigt, at du verificerer online butikkens bedømmelser af 4891 Toreby forinden du placerer din ordre.\nFacebook giver dig på samme måde fuldt ud stabile genveje til at få indtryk af e-shoppens popularitet. Tilmed møder vi endda online forretninger hvor man kan nedfælde en evaluering af virksomhedens service, som desuden kan bruges til at afveje tilfredsheden hos kunderne.\nVores side er finansieret af reklameindtægter. Vi har et tæt samarbejde med et hav af internet handler derved at vi fremviser virksomhedernes tilbud, og høster betaling såfremt den person vi sender videre fuldfører en handel.\nViden vedrørende varer og internet webshops værnes om hele tiden, men vi kan ikke give garantier imod ændringer der er lavet efter sidste opdatering af sidens informationer.


Uenighed om, hvad der skal ske med tilfangetagne IS-krigere - Kristeligt Dagblad\nSkal Beatles-terroristerne sendes til Guantanamo, eller skal de i britisk fængsel? Der er strid om, hvor to britiske IS-krigere skal afsone deres straf. Terroristerne er kendt for deres brutale mord på blandt andre den amerikanske fotojournalist James Foley og den britiske nødhjælpsarbejder David Haines. – Foto: Charles Dharapak/AP/Ritzau Scanpix\nInternational retspraksis bliver udfordret af udenlandske IS-krigere fanget i Syrien og Irak. Skal de stilles for domstol i deres hjemland, kan de blive ført til USA eller måske Guantanamo Bay, eller skal der etableres en ny krigsforbryderdomstol?\nI kølvandet på, at to markante britiske IS-krigere er taget til fange af kurdiske styrker i Syrien, er der rejst en principiel debat om, hvad der skal ske med dem.\nDe er en del af en gruppe på oprindeligt fire britiske mænd, der fik navnet ”The Beatles” på grund af deres stærke britiske accent – men de var også nogle af de mest brutale. Blandt de fire var den såkaldte ”Jihadi John”, som for rullende kameraer henrettede folk. Han er tidligere blevet dræbt i droneangreb.\nMen nu handler debatten om de resterende. Skal de for retten i Storbritannien – eller skal briterne lade amerikanerne tage dem til Guantanamo-lejren på Cuba, fordi de blandt andet har udsat amerikanske fanger for tortur og henrettelse?\nSagen handler om 34-årige Alexanda Kotey og 29-årige El Shafee Elsheikh, som blev fanget midt i januar af kurdiske styrker, som arbejder tæt sammen med amerikanske styrker. Sidste uge kunne avisen New York Times så afsløre, at de var taget til fange og bliver afhørt for at finde andre IS-krigere og vestlige gidsler. Avisen fortalte også, at der i Donald Trumps regering er et stærkt ønske om at bruge lejren i Guantanamo Bay til tidligere IS-krigere.\nMen den franske journalist Nicolas Henin, der i 10 måneder var deres gidsel, ønsker en ordentlig rettergang, som bør finde sted i Storbritannien.\n”Det, jeg ønsker, er retfærdighed, og Guantanamo er en fornægtelse af retfærdighed. Der har ikke været en eneste retssag der i 16 år. Guantanamo var faktisk en af årsagerne til, at de har engageret sig i ekstremisme, i jihad. Så hvis vi fortsætter med denne form for grusomhed, hjælper det ikke vor søgen efter retfærdighed,” siger det tidligere franske gidsel til nyhedsbureauet Associated Press.\nDe britiske krigere sættes i forbindelse med tilfangetagelse og tortur af samt drab på adskillige vestlige gidsler – fra såvel USA som Storbritannien, og det er derfor, der kører en debat om, hvor og hvordan de skal stilles til ansvar.\nDiane Foley er mor til den amerikanske fotojournalist James Foley, der var den første vestlige person, de britiske jihadister henrettede ved halshugning.\n”Deres kriminelle gerninger rækker ud over fantasien, og de bør tilbringe resten af deres liv i fængsel. Jeg ser dem gerne for en domstol her i USA, men så længe de bliver stillet for en domstol, bliver fængslet, og retfærdigheden sker fyldest, så vil jeg være taknemmelig,” siger hun ifølge den amerikanske avis Miami Herald.\nAt tilfangetagelsen ripper op i nogle sår, er britiske Bethany Haines et eksempel på. Hendes far, nødhjælpsarbejderen David Haines, blev halshugget i 2014.\n”Efter min mening skal de ikke have lov til at trække vejret, men det er nok ikke en realistisk forventning. Men jeg mener, at de skal låses inde, nøglen smides væk, og de skal aldrig nogensinde løslades,” siger hun i et følelsesladet interview med tv-programmet ITV’s Good Morning Britain.\nIfølge avisen The Times er sagen med de to briter ikke så ligetil. Avisen spekulerer over, at de to på grund af deres forbrydelser kan have fået frataget deres britiske statsborgerskab administrativt, så de reelt er statsløse. Det kan også forklare meldingen fra den britiske forsvarsminister Tobias Ellwood over weekenden, hvor han taler for en særlig international domstol for forbrydelser begået af Islamisk Stat.\n”Når vi ser på omfanget af udenlandske krigere, så bør vi overveje at blive enige om en proces, der involverer Den Haag (Den Internationale Domstol, red.), som kan sikre, at terrorister fra enhver baggrund bliver stillet til ansvar for deres handlinger,” siger ministeren ifølge avisen Daily Telegraph.\nEt flag fra IS hænger på en motorvejsbro i det nordlige Mosul, mens IS endnu havde kontrol over byen. – Foto: AFP/Ritzau Scanpix\nGuantanamo er inde i varmen igen


Produktionsforbereder til PTA-afdeling, Medarbejderne ApS | Ofir.dk\n330015459Phoenix-369311df12019-05-02T00:00:00Produktionsforbereder til PTA-afdeling\nTeamet består af 7 medarbejdere, hvor der sættes fokus på at løfte i flok og komme samlet i mål.\nUdvikling og procesoptimering er en vigtig del af hverdagen, hvor du vil være en aktiv medspiller. Nye velbegrundede idéer er meget velkommen.\nDer er et tæt samarbejde i teamet, hvor tonen er fri og der er højt til loftet, hvor der er plads til humor og et godt grin, men med respekt for hinanden.\nArbejdet består i produktionsforberedelse til den automatiserede maskinpark.\nI forberedelsesprocessen fastlægges endvidere materialebehov og produktionsflow.\n· Ordregennemgang på indkomne ordre.\n· Danne et overblik over hvilke maskiner der skal produceres på\n· Materialevalg ud fra ordre.\n· Kontrol af tilgængelighed af valgt materiale i samarbejde med indkøbsafdelingen\n· CNC- programmering/nesting til produktionsmaskiner\nDer finder en grundig oplæring sted, hvor du vil blive bekendt med alle facetter i opgaveløsningen og produktionsforberedelsen.\nPTA har et tæt samarbejde med konstruktionsafdelingerne og\nproduktionen og fungerer som bindeled imellem disse.\nIndkøbsafdelingen er også en tæt, intern samarbejdspartner.\nDer køres LEAN i virksomheden.\n· Er smed/metalarbejder eller har solid erfaring med metalbranchen\n· Har kendskab til programmering af CNC-styrede maskiner via cad/cam\n· Har tegningsforståelse\n· Du er god til at sætte dig ind i ny viden med ildhu og nysgerrighed.\n· Har god forståelse for produktionsprocesser i almindelighed\n· Er god til at sætte dig ind i nye processer\n· Er struktureret og har flair for IT\nVi arbejder i et uformelt miljø, hvor samarbejdet er i fokus og opgaverne er varierede, men strukturerede.\nDer er god mulighed for selv at sætte sit fingeraftryk på arbejdsdagen og præge arbejdsgange og processer.\nKunne dette job fange din interesse, så tøv ikke med at komme til tasterne. Vi holder løbende samtaler og annoncen nedtages, når den rette medarbejder er fundet.\nSøg stillingen via ansøgningsknappen nederst i annoncen.\nHar du spørgsmål vedrørende jobbet, kan du ringe til Chefkonsulent Kirsten Henriksen på telefon 20 90 27 38.\nAl henvendelse skal gå gennem Medarbejderne ApS, der står for denne rekruttering.\nDS Stålkonstruktion er Danmarks største og førende producent af stålkonstruktioner og konceptløsninger til\nindustri- og landbrugsbyggeri samt sports- og idrætsanlæg.\nSelskabet beskæftiger i dag mere end 300 medarbejdere\nVirksomheden har til huse i et nyt og moderne domicil i det sydlige Hobro.\nHvis du vil vide mere om virksomheden, så se www.ds-staal.dk.\nDS Stålkonstruktion er en del af DS Gruppen.\n2019-06-03T00:54:16.730 PRODUKTIONSFORBEREDER TIL PTA-AFDELING Medarbejderne ApS søger en ny kollega til PTA- afdelingen hos vores kunde DS stålkonstruktion. I stillingen vil du sammen med resten af PTA-teamet skulle forberede ordrer til produktionen. Teamet består af 7 medarbejdere, hvor der sættes fokus på at løfte i flok og komme samlet i mål. Udvikling og procesoptimering er en vigtig del af hverdagen, hvor du vil være en aktiv medspiller. Nye velbegrundede id er er meget velkommen. Der er et tæt samarbejde i teamet, hvor tonen er fri og der er højt til loftet, hvor der er plads til humor og et godt grin, men med respekt for hinanden. OPGAVER: Arbejdet består i produktionsforberedelse til den automatiserede maskinpark. I forberedelsesprocessen fastlægges endvidere materialebehov og produktionsflow. En hverdag kan se således ud: Ordregennemgang på indkomne ordre. Danne et overblik over hvilke maskiner der skal produceres på Materialevalg ud fra ordre. Kontrol af tilgængelighed af valgt materiale i samarbejde med indkøbsafdelingen CNC- programmering nesting til produktionsmaskiner Der finder en grundig oplæring sted, hvor du vil blive bekendt med alle facetter i opgaveløsningen og produktionsforberedelsen. PTA har et tæt samarbejde med konstruktionsafdelingerne og produktionen og fungerer som bindeled imellem disse. Indkøbsafdelingen er også en tæt, intern samarbejdspartner. Der køres LEAN i virksomheden. VI FORVENTER AT DU: Er smed metalarbejder eller har solid erfaring med metalbranchen Har kendskab til programmering af CNC-styrede maskiner via cad cam Har tegningsforståelse Du er god til at sætte dig ind i ny viden med ildhu og nysgerrighed. Har god forståelse for produktionsprocesser i almindelighed Er god til at sætte dig ind i nye processer Er struktureret og har flair for IT Vi arbejder i et uformelt miljø, hvor samarbejdet er i fokus og opgaverne er varierede, men strukturerede. Der er god mulighed for selv at sætte sit fingeraftryk på arbejdsdagen og præge arbejdsgange og processer. ANSØGNING: Kunne dette job fange din interesse, så tøv ikke med at komme til tasterne. Vi holder løbende samtaler og annoncen nedtages, når den rette medarbejder er fundet. Søg stillingen via ansøgningsknappen nederst i annoncen. Har du spørgsmål vedrørende jobbet, kan du ringe til Chefkonsulent Kirsten Henriksen på telefon 20 90 27 38. Al henvendelse skal gå gennem Medarbejderne ApS, der står for denne rekruttering. Læs mere om Medarbejderne ApS på www.medarbejderne.dk Lidt om virksomheden: DS Stålkonstruktion er Danmarks største og førende producent af stålkonstruktioner og konceptløsninger til industri- og landbrugsbyggeri samt sports- og idrætsanlæg. Selskabet beskæftiger i dag mere end 300 medarbejdere Virksomheden har til huse i et nyt og moderne domicil i det sydlige Hobro. Hvis du vil vide mere om virksomheden, så se www.ds-staal.dk. DS Stålkonstruktion er en del af DS Gruppen.11jobnet369311df100000000000IDK_OFIR_02DKDanmark228DKK2019-06-02T00:00:000000http://medarbejderne.dk/kandidat/ledige-stillinger?hr=show-job/433180EuropaDanmarkJyllandØstjyllandHorsensEuropaDanmarkJyllandØstjyllandHedensted3518450Medarbejderne ApS11Samsøvej 29500HobroDKDanmark0khe@medarbejderne.dkDKDanmarkDKDanmark8Fuldtid46Permanent752825JobNet4982010498201010002-05-20190https://dispatcher.ofir.dk/statistic/register?context=FeedEntrySearchedCount&feedId=dc2beb84&entryId=369311dfhttps://dispatcher.ofir.dk/statistic/register?context=FeedEntryDisplayCount&feedId=dc2beb84&entryId=369311dfhttps://dispatcher.ofir.dk/statistic/register?context=JobApplicationInitiatedCount&feedId=dc2beb84&entryId=369311df&page=ShowJob&component=SendApplicationButtonhttps://dispatcher.ofir.dk/statistic/register?context=JobApplicationAppliedCount&feedId=dc2beb84&entryId=369311df&page=EmailApplyForm&component=SendApplicationButtonhttps://static.matchwork.com/company/logo/DK/ORS/SoMe/Produktion_haandvaerk_og_transport/Industri/2.jpgMed et job indenfor Industri får du en spændende hverdag, der byder på mange nye udfordringer. 12007991Dansk3Læse/ tale937566Produktionsteknolog28Industri361658930Kirstenkhe@medarbejderne.dkDKDanmarkDKDanmark330070430LindbergHR søger produktionsplanlægger til Vital Petfood Group A/S i Hasselager ved AarhusRobot Om virksomheden Vital Petfood Group A S (VPG) er en førende virksomhed inden for produktion og salg af foder til kæledyr og vildfugle. Virksomheden producerer vildfuglefoder på fabrikken i Hasselager og tørfoder samt snacks til hunde og katte på fabrikken i Ølgod. VPG er en del af Nordic Pet Care koncernen, der årligt omsætter for ca. 600 mio. kr. Om stillingen Som produktionsplanlægger vil du, med reference til Supply Chain Manager Michael Kruse, stå for planlægning og tilpasning af virksomhedens produktion. Dit ansvarsområde vil omfatte planlægning for begge vores sites i den første tid med hovedvægen på fabrikken i Hasselager. Du vil have et tæt, dagligt samarbejde med en planlægningskollega i afdelingen. Arbejdsopgaverne vil blandt andet være: Planlægning af virksomhedens produktion Vedligehold af produktionens stamdata, styklister og ruter Daglig koordinering med de produktionsansvarlige Medvirken i den videre udvikling af MRP og virksomhedens planlægningsværktøjer Medvirken i udarbejdelse af kalkulationer på egenproducerede varer Medvirken i disponering af emballager og råvarer Faglige kvalifikationer: Du har minimum 3 års erfaring fra lignende job - gerne inden for serieproduktion med korte leveringstider Stærke IT-kompetencer, herunder Excel på højt niveau og gerne Axapta Du har en solid viden om produktionsplanlægningssystemer samt opsætning og brugen heraf Gode kommunikative evner såvel skriftligt som mundtligt på dansk og engelsk Personlige egenskaber: Du arbejder analytisk, struktureret og med detaljeforståelse Du overholder aftaler og kan arbejde med korte deadlines, mens du også er omstillingsparat og fleksibel, hvis produktionen må tilpasses uforudsete udfordringer Du er systematisk af natur og fungerer lige så godt selvstændigt som i et team Du trives i et dynamisk team, hvor opgaverne er alsidige og spænder bredt, og hvor der er mange projekter i pipelinen Du tilbydes: Et spændende job i en central position med gode udviklingsmuligheder En stilling i et åbent og uformelt miljø, hvor der sættes pris på entusiasme og en positiv indstilling Virksomheden tilbyder pensionsordning og sundhedsforsikring som del af den samlede lønpakke Arbejdspladsens beliggenhed: Dit primære arbejdssted bliver på virksomhedens hovedkontor i Hasselager, men det vil være super hvis du har et par arbejdsdage om måneden på fabrikken i Ølgod. Arbejdstid: Fuldtid, 37 timer Ansøgningsfrist: Upload straks en motiveret ansøgning og CV via dette link: http: www.lindberghr.dk stillinger ?hr show-job 2F43273 26locale 3Dda_DK Vi ser frem til at høre fra dig og beder dig oplyse i din ansøgning, hvor du har set vores annonce. Alle ansøgninger behandles med fuld diskretion. Indkomne ansøgninger vil løbende blive gennemgået, og annoncen vil blive slettet, når stillingen er besat. Du er velkommen til at kontakte Carsten Lindberg Hartvigsen på tlf. 41 81 34 00, såfremt du har konkrete spørgsmål til stillingen.\nLINDBERGHR ApSHasselager2019-08-09T00:00:002019-10-02T00:00:00330068973ProduktionsteknikerRobot Produktionstekniker Vi søger en Produktionstekniker til produktlinien LA28 34. Området har 16 funktionærer og ca. 130 timelønnede medarbejdere og producerer aktuatorer primært til Beds og Medical segmenterne. Dit fokus vil primært være på den daglige drift af afdelingen. Optimering, automatisering, nye produkter, LEAN og kvalitet vil blive en stor del af din hverdag og du vil, sammen med kolleger indenfor produktionsteknik, produktdesign, arbejdsledelse, kvalitet og logistik, sikre, at vi når vores fælles mål. Primære arbejdsopgaver Optimere driften ved hjælp af LEAN værktøjer og processer, herunder Opfølgning på tavler Samarbejde med vedligehold Opdatering af produktionsgrundlag Koordinerende opgaver Indkøb og implementering af nyt produktionsudstyr Forberede produktionsgrundlag for nye produktvarianter til kunder Sikre en høj kvalitet til vores kunder og deltage i kvalitetsmøder Skabe de udstyrsmæssige forudsætninger for en højere produktivitet Generelt sikre en omkostningsoptimeret produktion Du er uddannet Maskin-, Produktionsteknolog eller lignende har erfaring fra en masseproducerende virksomhed taler og skriver dansk og engelsk brænder for at skaber forandring og forbedringer kan lide at arbejde med praktiske opgaver og løsninger kan lide at analysere data og bruge dem til at finde løsningsmuligheder er resultatorienteret og trives med at udfordre det eksisterende er imødekommende og har en tillidsvækkende udstråling er god til at kommunikere på tværs i organisationen er systematisk, struktureret og forstår at følge en opgave helt til dørs Ønsker du flere oplysninger, så kontakt Anders Sønderskov, Director of Operations, på tlf. 41904640. Ansøgninger vurderes løbende og stillingen lukkes, når den rette kandidat er fundet. (Eventuelle ansøgningsfrister er systemgenererede og er ikke fastsat af LINAK).LINAK A S Group Headquarters Smedevænget 8, Guderup 6430 Nordborg\nVi søger en Produktionstekniker til produktlinien LA28/34. Området har 16 funktionærer og ca. 130 timelønnede medarbejdere og producerer aktuatorer primært til Beds og Medical segmenterne.\nDit fokus vil primært være på den daglige drift af afdelingen. Optimering, automatisering, nye produkter, LEAN og kvalitet vil blive en stor del af din hverdag og du vil, sammen med kolleger indenfor produktionsteknik, produktdesign, arbejdsledelse, kvalitet og logistik, sikre, at vi når vores fælles mål.\nOptimere driften ved hjælp af LEAN værktøjer og processer, herunder\nOpfølgning på tavler\nSamarbejde med vedligehold\nOpdatering af produktionsgrundlag\nIndkøb og implementering af nyt produktionsudstyr\nForberede produktionsgrundlag for nye produktvarianter til kunder\nSikre en høj kvalitet til vores kunder og deltage i kvalitetsmøder\nSkabe de udstyrsmæssige forudsætninger for en højere produktivitet\nGenerelt sikre en omkostningsoptimeret produktion\ner uddannet Maskin-, Produktionsteknolog eller lignende\nhar erfaring fra en masseproducerende virksomhed\nbrænder for at skaber forandring og forbedringer\nkan lide at analysere data og bruge dem til at finde løsningsmuligheder\ner resultatorienteret og trives med at udfordre det eksisterende\ner imødekommende og har en tillidsvækkende udstråling\ner god til at kommunikere på tværs i organisationen\ner systematisk, struktureret og forstår at følge en opgave helt til dørs\nØnsker du flere oplysninger, så kontakt Anders Sønderskov, Director of Operations, på tlf. 41904640.


En pålidelig IT-partner er essentiel - Birdeye\nIT’en får kun mere og mere betydning rundt omkring i de danske virksomheder – lige fra de små enkeltmandsvirksomheder til de helt store organisationer. Det er faktisk blevet så vigtigt, at hele virksomheden faktisk kan stå og falde med deres IT. IT spiller nemlig en kæmpe rolle i alt fra produktudvikling til kommunikation til opbevaring af filer og så meget mere. Det er lige netop derfor, at der i dag er så store krav til IT-løsninger, der er skræddersyet den enkelte virksomheds ønsker og behov. IT’en skal nemlig understøtte virksomhedens drift – og det er lige netop derfor en pålidelig IT-partner er essentiel.\nEn IT-partner kan bidrage med lidt af hvert, lige fra hardware og software til IT-support, IT-sikkerhed, oppetid og meget mere.\nAlle ansatte har brug for det hardware og software, som er essentielt for deres arbejde. De skal bl.a. have en computer med alle de programmer, som de skal bruge i deres daglige arbejde, bl.a. produktionsværker som f.eks. Microsoft 365. En pålidelig IT-partner kan sørge for, at alle medarbejdere får lige præcis det udstyr, som der er behov for, så alle kan udføre deres arbejde uden problemer.\nSelvom der er styr på hardware og software, kan der stadig opstå mindre nedbrud. Det er nedbrud, som kan være decideret skadelige for virksomheden – og så er der nedbrud, som blot giver en masse spildtid. Uanset om der er problemer med sikkerheden eller det blot er spild af tid, så tilbyder den rette IT-partner IT-support i døgndrift, så du altid kan få løst dine problemer, når de opstår. Du skal altså ikke vente til mandag morgen kl. 8.\nNetop fordi mange virksomheder ligger inde med mange følsomme oplysninger, så er de også nogle gange et mål for hackere. Det er lige netop derfor, at IT-sikkerheden er vigtigere end nogensinde før. Som virksomhed bør man derfor være på forkant med alt, hvad der kan ske for at sikre, at alle oplysninger er sikre. En IT-partner kan hjælpe dig med at holde styr på alle dine data, med alt fra IT-backup, firewall og antivirus.\nEn pålidelig IT-partner er altså essentielt for alle virksomheder – både de små og de store – og det er faktisk slet ikke så dyrt, som du tror. Vi anbefaler derfor at du tager kontakt til Sydjysk Data, hvis du er utilfreds med din nuværende udbyder eller bare har brug for en dygtig IT-samarbejdspartner.


Populær Citroën C3 med minusser. Læs testen nu | FDM\nCitroën C3 byder på dejlig kørekomfort, men plads, sikkerhedsudstyr og motorens præstationer trækker i modsat retning. Den er ikke så billig, som den den umiddelbart ser ud.\nL:400 cm B:175 cm H:149 cm\nDanmarks mest solgte minibil ligner på papiret et fremragende køb, men som så ofte er der sammenhæng mellem prisen og det, man får.\nDe billigste udgaver sælges helt uden den livreddende nødbremse, og selv i de dyreste udgaver med nødbremse får man en teknik, der ikke kan følge med de bedste biler på markedet.\nDet er ærgerligt, for C3 er på mange måder et godt bekendtskab. Affjedringen og forstolene er dejlig komfortable, og bilen er smart både ud- og indvendigt.\nOg når det handler om teknik, kan den langt hen ad vejen fint følge med, idet den har en skærm med indbygget Apple CarPlay, og den har komfortudstyr som automatisk op- og nedblænding af forlygterne, ligesom sæder og instrumentbord øger trivslen under kørslen.\nFørerpladsen er flot udformet, og instrumenterne er tydelige. Men vi savner mere fralægningsplads.\nHvor godt kører Citroën C3?\nMen på et par vigtige områder er der alligevel noget, der trækker så meget den anden vej, at C3 aldrig bliver vores favorit: Pladsen i kabinen er stærkt begrænset ved både bagsæde og bagagerum, og motoren er med sine 83 hk blandt de svageste i klassen.\nDen giver til og med ret meget støj fra sig, når den presses. Den er i denne udgave uden turbolader, og det giver den et noget mindre kraft-overskud, end der er i f.eks. søsterbilen Peugeot 208.\nUnder vores test kørte vi 19 km pr. liter i snit, og det er udmærket. Citroën C3 må gerne have anhængertræk, men må kun trække op til 450 kg.\nAlt i alt er det vores oplevelse, at C3 helt sikkert er en rar og komfortabel bil, men den er altså langtfra en vinder.\nBagsædepladsen er et minus og er i hvert fald noget, man skal afprøve før et eventuelt køb.\nHvor god er nødbremsen i Citroën C3?\nVi testede nødbremsen på FDM Jyllandsringen ved at køre bilen hen mod en pude, der skal simulere en holdende bil, man har overset.\nDenne udgave af C3 har en nødbremse, og den fungerede da også ved at advare først, og derefter bremse af sig selv, hvis man ikke gør noget. Problemet er blot, at det kun lykkedes for bilen at standse helt op før en kollision ved hastigheder op til 15 km/t.\nDet er altså ikke særlig imponerende, men naturligvis bedre, end hvis der slet ikke havde været en nødbremse. Ved højere hastigheder advares man stadig, og bilen bremser også, men kan altså blot ikke nå at bremse helt op.\nVi testede også om Citroën C3 selv kan bremse, hvis man er ved at bakke ind i en forhindring som f.eks. et barn bag bilen, og det kan den desværre ikke.\nMan kan ikke tilkøbe en adaptiv fartpilot eller andet sikkerhedsudstyr til C3, men bilen har som standard en vejstribealarm, der advarer, hvis man er på vej ud over kantlinjerne af vognbanen, ligesom man advares, hvis bilen ud fra kørslen registrerer, at det er ved at være tid til en kaffepause.\nBagagerummet er på 300 liter.\nHvad koster en km i en Citroën C3?\nVi har også regnet på, hvad det koster at holde en C3 kørende i fem år og 100.000 km. Det lander samlet set på et beløb på blot 53.000 kr. om året, eller hvad der svarer til 2,65 kr. pr. km.\nDet er prisen taget i betragtning ikke så billigt, som man skulle tro. Det skyldes primært, at prisen på 599 kroner pr. måned for en service- og reparationsaftale ligger i den dyre ende, og det trækker udgiftsniveauet op.\nVi kørte i gennemsnit 19 km pr. liter under vores test, og det er dette forbrug, der er lagt ind i beregningerne.\nCitroën C3 sælges med en garanti på blot to år.\nSe video om Citroën C3:\nCitroën C3 fås i mange udgaver med flere farvekombinationer. Et rødt tag gør bilen unik.\nCitroën C3 har et flot og grovkornet ydre med de såkaldte ’airbumps’ på siderne og skærmkanter af sort plastic. Det giver bilen et næsten SUV-agtigt udseende.\nSkærmen er lavt placeret og har danske menuer. Der er indbygget Apple CarPlay samt DAB+. Det er lidt besværligt at styre klimaanlæg mm. fra skærmen, idet man først skal trykke på et felt i siden af skærmen, og det kan fjerne fokus fra trafikken. Bakkamera fås ikke, og man kan ikke bestille denne udstyrsvariant med yderligere udstyr.\nFem gear er rigeligt til motorens begrænsede ressourcer, og samlet set er køreoplevelsen yderst komfortabel.


Martinna har taget stor beslutning: Jeg følte mig som en ussel mor | Realityportalen\nAf Jonas Sand - 12. dec. 2018 kl. 19:25\n'De unge mødre'-deltageren har taget en hård beslutning for hende og sønnen.\nNætterne har ikke været sjove for Martinna Petersen i lang tid. Den unge mor fortalte for nylig, at hun efterhånden glæder sig til, at det er slut med amningen, efter hun i de seneste fem år enten har været gravid eller ammet, og derfor har hun nu taget en stor beslutning.\n‘De unge mødre’-deltageren har tidligere holdt fast i, at hun ville fortsætte med at amme, indtil hendes yngste søn, Elliot, selv sagde stop, men nu har hun taget første skridt til ammestoppet. Det fortæller hun i et opslag på Instagram.\n– I går tog jeg en beslutning om, at jeg ikke længere vil amme om natten. Jeg kunne mærke, at jeg blev mere og mere irriteret over opvågningerne, og at jeg brugte mine aftener på at rende frem og tilbage fra soveværelset, skriver hun og fortæller, at ammestoppet allerede skete i nat.\n– I nat var første nat uden amning, og det var hårdt for min lille skat. Jeg følte mig som en ussel mor, men vi klarede det sammen. Jeg er sikker på, at det nok skal blive godt, når vi kommer ud på den anden side.\nIkke helt slut med amningen\nSelv om det har været en hård beslutning for Martinna, så tror den unge mor på, at det er den rigtige.\n– Det er sjældent, at jeg sætter mine egne behov før mine børns, men jeg har virkelig brug for aftentimerne til mit arbejde. Og jeg har ærlig talt også brug for friheden. Det er lidt hårdt at sige højt. Men jeg lovede mig selv at mærke efter og sige stop, hvis det ikke længere føltes rigtigt, siger hun og slår fast, at hun ikke helt trækker stikket på amningen.\n– To år og to måneder har Elliot ammet nu. Og vi bliver nok ved lidt endnu, bare ikke i nattetimerne. Det skal nok gå, selvom det hele er hårdt lige nu. Åh, hvor jeg dog bare vil ham det allerbedste. Min elskede mus.\nI kommentarfeltet roser følgerne den unge mor for hendes store beslutning, og Martinna selv slår fast, at hun nok skal fortælle mere om ammestoppet, når de er kommet på den anden side af det hele.\nHerunder kan du se opslaget, som ‘De unge mødre’-deltageren har delt:\nI går tog jeg en beslutning om, at jeg ikke længere vil amme om natten. Jeg kunne mærke, at jeg blev mere og mere irriteret over opvågningerne og at jeg brugte mine aftener på, at rende frem og tilbage fra soveværelset. I nat var første nat uden amning og det var hårdt for min lille skat. Jeg følte mig som en ussel mor, men vi klarede det sammen. Jeg er sikker på, at det nok skal blive godt, når vi kommer ud på den anden side.. Det er sjældent, at jeg sætter mine egne behov før mine børns, men jeg har virkelig brug for aftentimerne til mit arbejde. Og jeg har ærlig talt også brug for friheden. Det er lidt hårdt at sige højt. Men jeg lovede mig selv, at mærke efter og sige stop, hvis det ikke længere føltes rigtigt. 2 år og to måneder har Elliot ammet nu. Og vi bliver nok ved lidt endnu, bare ikke i nattetimerne. Det skal nok gå, selvom det hele er hårdt lige nu.. Åh, hvor jeg dog bare vil ham det aller bedste. Min elskede, lille mus ❤ PS. Jeg ved at mange nok er interesseret i at vide, hvordan jeg præcist bærer mig ad med det her natteammings-stop og jeg lover at fortælle hvordan og hvorledes, når vi er på den anden side 🙏🏼 #minelliot #amning #langtidsamning #ubetingetkærlighed #digogmigforaltid\nEt opslag delt af Cellina Martinna, DK 🇩🇰 (@cellinamartinna) den 12. Dec, 2018 kl. 4.40 PST


Guide: Undgå politianmeldelse for vildledende markedsføring\nMiniguide: Undgå politianmeldelse for vildledende markedsføring\nForbrugerombudsmanden har politianmeldt en erhvervsdrivende for overtrædelse af markedsføringslovens vildledningsforbud i forbindelse med oplysningen om prisen ved salg af trailere og en reol.\nAnmeldelsen går ud på, at hvis du sælger varer, hvor kunderne ikke kan undgå at betale for bestemte ydelser som eksempelvis fragt, skal fragten enten indregnes i prisen, eller der skal gives særskilt oplysning om, at der skal betales fragt jf. Markedsføringsloven § 6, stk. 3.\nHvis det er muligt for kunderne at opnå fri fragt ved eksempelvis afhentning i butikken skal du ikke vise fragtprisen første gang du markedsfører prisen. Du skal dog stadig sørge for at give tydelige oplysninger om fragtpriserne så kunden kan se, hvad det koster, hvis de ikke benytter sig af en af de muligheder, der berettiger til fri fragt.\nHvis jeres kunder ikke kan afhente eller opnå gratis fragt, skal prisen indregnes eller oplyses. Det kan f.eks. gøres ved, at der lige under prisen skrives ”+ Fragtomkostninger” og samtidig skal der linkes til en side, hvor det fremgår, hvordan leveringsomkostningerne beregnes.\nDet er således ikke nok, at du først viser fragtomkostningerne, når kunden har lagt varen i kurven. Den samlede pris for varen skal vises første gang, at du viser forbrugerne prisen. Hvis oplysningerne ikke gives tydeligt nok, eller de gives for langt væk fra første præsentation af prisen på varen, kan det være en overtrædelse af markedsføringslovens forbud mod vildledning jf. Markedsføringsloven § 6.\nHar du nogen former for spørgsmål kan du altid kontakte os.


Sagsnummer: 25232Type : Detailhandel/butik\nButiksejendom med facade ud til Torvet\nYderst centralt placeret byejendom i Ringe beliggende med facade lige mod Torvet, og flot facade på bagsiden mod stort parkeringsareal.\nEjendommen er opført i vandskurede mursten med tagbeklædning i rød tegl.\nLangs med ejendommen er passage der forbinder Algade og parkeringspladserne på Centrumpladsen.\nEjendommen er i stueplan indrettet med stort regulært forretningslokale i hele bygningens dybde, hvortil der er store vinduespartier både mod Torvet og Centrumpladsen. Midt i stueplan er der toilet og mindre lagerrum\nI bagerste del af lokalet er der intern trappe til 1. sal, der ligesom stueplan udgør et stort regulært lokale i hele bygningens længde. På 1. sal er der endvidere personalerum med køkken.\nFra 1. sal er der endvidere opgang til tagetagen, der har været benyttet til lager.\nFra stueplan er der nedgang til mindre kælder.\nButikker til salg i Fyn's Kommuner


Kortlægning og måling af opgaver i efterskolernes vejledning-Efterskoleforeningen\nForsideIndsatsområder og udviklingsprojekterVejledningOm efterskoler og vejledningKortlægning og måling af opgaver i efterskolernes vejledning\nEfterskolens særlige rum\nVejledning i Samspil. Forskningsprojekt 2009-2011.\nOvergang fra efterskole til ungdomsuddannelse\nEfterskolevejlederne og grundskolevejlederne i UU anvender lige meget tid, nemlig 45 % af den tildelte tid, til vejledning på de mest centrale opgaver, nemlig dem der omhandler den direkte kontakt til elever og forældre.\nEfterskolevejlederne ser elevernes arbejde med obligatorisk selvvalgt opgave i 10. klasse som en del af deres arbejdsopgave, idet den obligatorisk selvvalgt opgave omhandler elevens fremtidige uddannelses- og erhvervsvalg.\nDanmarks Pædagogiske Universitet (DPU) har i et samarbejde med Efterskoleforeningen gennemført ”Kortlægning og måling af opgaver i efterskolernes vejledning”, som dokumenterer efterskolernes arbejdstid og vejledningsopgaver. Rapporten er lavt på foranledning af Deloittes rapport fra 2009, som beskrev vejledningens opgaver og tidsforbruget i Ungdommens Uddannelsesvejledning.\nRapporten viser, at der er både ligheder og forskelle i forhold til de beskrivelser som Deloitte har udarbejdet.\nDen største forskel er at efterskolevejlederne har vejledning som en delfunktion i relation til deres ansættelse som lærere. Vejlederne i UU er typisk fuldtidsansat som vejledere med ansvar for vejledningen på flere forskellige skoler.\nDa efterskolevejledere altså kun anvender en del af deres samlede arbejdstid på vejledningsopgaver, har de ikke mulighed for udelukkende at fokusere på disse. Til gengæld har det den fordel, at vejlederne er sammen med eleverne i andre situationer end dem vejlederfunktionen giver dem.\nEfterskolevejlederne er, for eksempel også lærer, kontaktlærer eller aftenvagt, hvilket betyder, at efterskole- vejlederne får et mere indgående kendskab til eleverne og deres vejledningsbehov, samt at de har mulighed for at vejlede på andre tidspunkter og under andre samværsformer end vejlederen i Ungdommens Uddannelsesvejledning.\nVejlederne på de almene efterskoler har flest ligheder med den vejledertype, som Deloitte kalder for grundskolevejlederen.\nSpecialefterskolernes vejleder ligner på nogle områder mere den type, som Deloitte benævner den klientorienterede vejleder. På samme måde som den klientorienterede vejleder har specialefterskolernes vejledere ikke bare et stort kendskab til den enkelte elev, men bruger også mere tid på elevens omgangskreds og familie end grundskolevejledere og vejledere på de almene efterskoler gør.\nI rapporten kan man også læse, at ud fra de indsendte besvarelser, får en gennemsnit-vejleder 4 timer pr. elev, og det er alt inklusive.\nSpecialefterskolernes vejledere får typisk mere pr. elev end en vejleder på en almen efterskole.\nDet kan dog være svært at sammenligne de enkelte efterskoler med hinanden, da de oftest ikke ligner hinanden elevmæssigt, og man prioritere forskelligt hvilke vejledningsaktiviteter man tilbyder. Vi skal i efterskoleregi stå mål med vejledningen i UU, men der er visse ting, som vi kan og ikke skal tilbyde.\nDer er i rapporten et afsnit som tydeligt beskriver, hvilke aktiviteter det drejer sig om.\nRapporten bruges i vejledningsforskningsprojektet som er færdigt inden sommeren 2011.


DAGBOG FRA COP26: Det, COP’en i virkeligheden handler om | Ingeniøren\nDAGBOG FRA COP26: Det, COP’en i virkeligheden handler om\nAf Af Pernille Hagedorn-Rasmussen, chefkonsulent i IDA for klima og energi 3. nov 2021 kl. 14:18 0\nCOP-møderne er meget mere end de internationale klimaforhandlinger. Det er også et møde på tværs af organisationer og netværk, der til dagligt arbejder med at reducere verdens klimagasudledninger.\nVi mødes for at blive klogere, blive inspireret og selv bidrage til at inspirere både hinanden og de nationale forhandlingsdelegationer.\nMøderne finder ikke kun sted i selve COP-området men også udenfor. Der er debatter og arrangementer i de nationale pavilloner, det kan være i den såkaldte Green Zone, der er et udstillingsområde, hvor alle kan komme og høre med.\nDe kan også foregå på universiteter og hoteller i området, og vi mødes også på kryds og tværs til de officielle FN-side events, der finder sted i den såkaldte Blue Zone.\nDet er det kun de nationale forhandlere og de organisationer, der har bedt om at blive anerkendt i FN-systemet som en civil-samfundsorganisation, der arbejder med klima, der har adgang her. I disse dage er Glasgow derfor en stor smeltedigel af klimainteresserer, hvor mennesker mødes.\nI 2009 var København jo som bekendt vært for COP15. I årene op til lavede vi i IDA, IDAs Klimaplan 2050. Den viste, hvordan Danmark kunne få et 100 pct. vedvarende energisystem og reducere sin udledninger med 90 pct.\nParallelt med det satte vi gang i et internationalt projekt, hvor vi opfordrede ingeniørforeninger i hele verden til at gøre det samme. Vi kaldte det Future Climate Engineering Solutions.\nDet projekt lever stadig, og i dag fortæller vi om det til et officielt sideevent i Blue Zone. Temaet er, hvordan scenarier kan blive brugt på tværs af klimaarbejdet – globalt, nationalt og lokalt.\nVi holder paneldebatten sammen den britiske kemiingeniørforening (IChemE) med Nordisk Folkecenter og deres internationale organisation GEN og BBC Media Action.\nKonstellationen af organisationer er lidt sær, men i FN-systemet er man vilde med samarbejde på tværs, og vi har i processen også fået nye indsigter. Det er IChemE, der arbejder videre med Future Climate-projektet og deler metoder til at udvikle scenarier. Scenarier, der kan laves af ingeniørforeninger og vise, hvordan lande i praksis kan nå de nødvendige klimamål samtidig med, at der er varme i husene og el i stikkontakterne.\nScenarierne er virkelig gode til at rykke klimadebat fra gode intentioner til faktisk planlægning. Scenarierne viser veje og hvad der sker, hvis vi skruer på energibesparelsesskruen i energisystemet. Hvor mange vindmøller der faktisk er brug for, hvis vi skal nå vores mål osv. osv.\nDet seneste af IDAs Scenarier hedder IDAs Klimasvar 2045. Her rykker vi baren fra 2050 til 2045. Og de mange bekymrende udmeldinger her fra COP og FN - fx GAP-rapporten fra UNEP viser, at de rapporteringer, landene foreløbig er kommet med omkring deres reduktionsplaner, nu kun med held bringer os under en temperaturstigning på 2,7 grader.\nDerfor skal vi nok til at vænne os til tanken om, at et klimaneutralt Danmark i 2050 faktisk er for sent.\nAlting går desværre lidt for langsomt på klimadagsordenen. Men hvis flere ingeniørforeninger kommer på banen med konkrete løsningsforslag og scenarier i deres egne lande, så tror jeg, at det er et skub i den rigtige retning.\nIDA-vinklen på debatten i eftermiddag er netop: Unexpected Collaborations: Climate Action, Resiliency and Future Climate Solutions. Og det er Alana Collis fra kemiingeniørerne, der fortæller om projektet. Det er faktisk, hvad COP i virkeligheden drejer sig om: at motivere så mange som muligt til at gå hjem og sætte gang i handlinger i vores egne lande.\nDAGBOG FRA COP26: Klimamødet skal sætte mennesket i centrum 02. nov 2021


Skat.dk: Skattefri aktieombytning - transparente enheder\nSkattefri aktieombytning, transparente enheder\nSkatterådet kunne ikke bekræfte, at tre fysiske personer kunne foretage skattefri aktieombytning efter aktieavancebeskatningslovens § 36, stk. 6, med aktier i to udenlandske selskaber ejet af et EU kommanditselskab med aktier i et nystiftet EU kapitalselskab.\nDen juridiske vejledning 2018-2, afsnit C.D.7.\nKan Skatterådet bekræfte, at spørgerne kan foretage en fælles skattefri aktieombytning, jf. aktieavancebeskatningslovens § 36, af deres ejerandel i H7 SA til et nystiftet EU kapitalselskab (H5 GmbH)?\nKan Skatterådet bekræfte, at hvis overdragelsen af aktierne i H7 SA til det nystiftede selskab sker i forbindelse med omdannelsen af H2 GmbH & Co. KG til H5 GmbH, bl.a. indeholdende ejerandelen af virksomheden H3 GmbH & Co. KG, så kan overdragelsen af aktierne betragtes som en skattefri aktieombytning efter de objektive regler, når spørgerne alene vederlægges med aktier i det modtagende selskab?\nKan Skatterådet bekræfte, at spørgerne kan foretage en fælles skattefri aktieombytning efter de objektive regler, jf. aktieavancebeskatningslovens § 36, af deres ejerandel i H6 til et nystiftet EU GmbH (H5 GmbH)?\nKan Skatterådet bekræfte, at hvis overdragelsen af aktierne i H6 til det nystiftede selskab sker i forbindelse med omdannelsen af H2 GmbH & Co. KG til H5 GmbH, bl.a. indeholdende ejerandelen af virksomheden H3 GmbH & Co. KG, så kan overdragelsen af aktierne betragtes som en skattefri aktieombytning efter de objektive regler, når spørgerne alene vederlægges med aktier i det modtagende selskab?\nKan Skatterådet bekræfte, at omdannelsen af virksomheden H3 GmbH & Co. KG ikke kan foretages som en skattefri virksomhedsomdannelse, idet der er fast driftssted i et EU land?\nÆndres svaret på spørgsmål 5, hvis overdragelsen af virksomheden i H3 GmbH & Co. KG efter lokale regler i det pågældende EU land 2 kan foretages som en skattefri virksomhedsomdannelse?\nKan Skatterådet bekræfte, at goodwill i H3 GmbH & Co. KG kan opgøres efter principperne i TS cirkulære 2000, nr. 10?\nKan Skatterådet bekræfte, at handelsværdien på ejendommen i H3 GmbH & Co. KG kan fastsættes til X Euro i forbindelse med et kontrolleret salg?\nKan Skatterådet bekræfte, at øvrige aktiver, som følger af vedlagte anlægskartotek, kan overdrages til den bogførte værdi, da denne værdi anses at udgøre handelsværdien?\nKan Skatterådet bekræfte, at aktierne i det nystiftede EU GmbH kan ombyttes til anparter i H1 ApS efter de objektive regler om skattefri aktieombytning, jf. aktieavancebeskatningslovens § 36?\nDe tre fysiske personer A, B og C ejer hver 33,3 % af H1 ApS. De ejer endvidere personligt hver 33 % af H2 GmbH & Co. KG, som igen ejer 99 % af H3 GmbH & Co. KG. Den sidste procent, i hver GmbH & Co. KG ejes af H4 GmbH, som er ejet 100 % af H1 ApS. Vedlagt er koncernoversigt, som skitserer det her nævnte ejerskab. I EU land 2 er der alene driftsaktivitet i H3 GmbH & Co. KG.\nDriftsejendommen i EU land 2 ejes af H3 GmbH & Co. KG (Skattemæssigt transparent) og ønskes overdraget til et selskab ejet 100 % af H4 GmbH.\nBegge selskaber (KG’er = K/S’er) er skattemæssigt transparente i såvel Danmark som EU land 2. De svarer skattemæssigt reelt til et dansk K/S. De tre ejere beskattes derfor personligt i såvel EU land 2 som Danmark af 99 % af driftsresultatet fra virksomheden. I den danske skat gives der lempelse for den i EU land 2 betalte skat.\nAf forretningsmæssige hensyn ønsker man nu at omdanne virksomheden i EU land 2 fra den transparente enhed til egentligt selskabsregi (GmbH). Omdannelsen i EU land 2 kan foretages skattefrit, mod at man bevarer ejerskabet i mindst 7 år. Det er H2 GmbH & Co. KG, der omdannes til H5 GmbH. Det nye EU land 2 selskab vil herefter eje 99 % af H3 GmbH & Co. KG, som fortsat vil være en transparent enhed.\nH2 GmbH & Co. KG ejer før omdannelsen aktier i H6 (OECD land=land 4) og H7 SA (EU land 3). Land 4 selskabet er ejet med 100 %, og EU land 3 selskabet er ejet med 90 %. Begge selskaber anses for tilknyttet til H2 GmbH & Co. KG og dermed det faste driftssted i EU land 2. Efter den skattefri omdannelse i EU land 2 vil såvel land 4 selskabet som EU land 3 selskabet være ejet af H5 GmbH.\nAktierne i EU land 3 selskabet er altså ejet af den EU land 2 transparente enhed og knytter sig til det faste driftssted. Der er derfor krav om i EU land 2, at disse aktier medtages i omdannelsen. Ved omdannelsen vil man også medtage aktierne i land 4 selskabet.\nNår omdannelsen i EU land 2 er gennemført, vil de 3 spørgere hver især eje 33 % af det nyetablerede EU land 2 selskab – H5 GmbH. Den sidste procent vil være ejet af H4 GmbH.\nDe tre spørgere vil foretage en fælles aktieombytning af kapitalen i det nye EU land 2 selskab til anparter i H1 ApS, som herefter vil eje det nye EU land 2 selskab. De tre spørgere vil alene blive vedlagt med anparter i H1 ApS i forbindelse med ombytningen.\nEfterfølgende ønsker de tre spørgere at foretage en skattefri aktieombytning af deres anparter i H1 ApS med anparter i H8 ApS, som stiftes ved ombytningen med apportindskud af anparterne i H1 ApS.\nEfter aktieombytningen ønsker man at gennemføre en skattefri ophørsspaltning af H8 ApS.\nOmdannelsen af driftsvirksomheden i EU land 2 (det faste driftssted) vil blive betragtet som en skattepligtig afståelse for de tre spørgere i Danmark. Det medfører, at der skal opgøres afståelsesavancer i den danske indkomst. Der vil bl.a. ske afståelse af driftsbygninger og goodwill.\nMan har derfor et ønske om at opnå bindende svar på principperne for opgørelse af værdiansættelsen af disse aktiver.\nKoncernen ser således ud inden de påtænkte dispositioner:\nDen skatteretlige regulering af aktieombytninger fremgår af aktieavancebeskatningslovens § 36 stk. 1, og stk. 6, som har følgende indhold:\n"Stk. 1 Ved ombytning af aktier har aktionærerne i det erhvervede selskab adgang til beskatning efter reglerne i fusionsskattelovens §§ 9 og 11, når såvel det erhvervende som det erhvervede selskab er omfattet af begrebet selskab i en medlemsstat i artikel 3 i direktiv 2009/133/EF, eller er selskaber, som svarer til danske aktie- eller anpartsselskaber, men som er hjemmehørende i lande uden for EU. Som fusionsdato anses i denne sammenhæng datoen for aktieombytningen. Anvendelse af reglerne i 1. pkt. er betinget af, at der er opnået tilladelse hertil fra told- og skatteforvaltningen. Told- og skatteforvaltningen kan fastsætte særlige vilkår for tilladelsen. 1.-4. pkt. finder ikke anvendelse, når det erhvervede eller det erhvervende selskab ved beskatningen her i landet anses for at være en transparent enhed."\n”Stk. 6. Ombytning af aktier efter stk. 1-5 kan gennemføres, uden at der er opnået tilladelse hertil fra told- og skatteforvaltningen. Det er en betingelse, at værdien af vederlagsaktierne med tillæg af en eventuel kontant udligningssum svarer til handelsværdien af de ombyttede aktier. Det er dernæst en betingelse, at det erhvervende selskab ikke afstår aktier i det erhvervede selskab i en periode på 3 år efter ombytningstidspunktet. Uanset 3. pkt. kan aktierne i det erhvervede selskab i den nævnte periode afstås i forbindelse med en skattefri omstrukturering af det erhvervende eller det erhvervede selskab, hvis der ved omstruktureringen ikke sker vederlæggelse med andet end aktier. I sådanne tilfælde finder betingelsen i 3. pkt. i sin restløbetid anvendelse på selskabsdeltageren henholdsvis det eller de deltagende selskaber i den efterfølgende skattefrie omstrukturering. Det er en betingelse for ombytning af aktier uden tilladelse, at aktionærer, der har bestemmende indflydelse i det erhvervede selskab, jf. ligningslovens § 2, ombytter aktierne i dette selskab med aktier i et selskab, der er hjemmehørende på Færøerne eller i Grønland, en stat, der er medlem af EU/EØS, eller en stat, som har en dobbeltbeskatningsoverenskomst med Danmark.”\nSåvel det erhvervende selskab som det erhvervede selskab er omfattet af begrebet selskab i en medlemsstat i artikel 3 i direktiv 2009/133/EF. Det erhvervende selskab er EU land 2 selskabet, og det erhvervede selskab er EU land 3 selskabet.\nRepræsentanten har i e-mail af 8. februar 2018 yderligere anført:\nDer vil ikke her i vores sag være tale om en skattefri ombytning, hvor det modtagende eller det erhvervede selskab er en transparent enhed, hvorfor vi ikke er omfattet af aktieavancebeskatningslovens § 36, stk. 1, 5 pkt. Den nuværende transparente enhed omdannes ved en skattepligt omdannelse fra H2 GmbH & Co. KG til H5 GmbH. Det vil sige, at EU land 2 kommanditselskabet omdannes til et EU land 2 aktieselskab. Kommanditselskabet ophører således ved omdannelsen.\nAt omdannelsen fra H2 GmbH & Co. KG til H5 GmbH er skattepligtig betyder, at de tre personlige ejere i Danmark beskattes efter afskrivningsloven af genvundne afskrivninger på driftsmateriel og goodwill, jf. vores spørgsmål herom. Der vil endvidere ske overdragelse af ejendommen til det nye EU land 2 selskab ved en selvstændig transaktion, som også, jf. afskrivningsloven og ejendomsavancebeskatningsloven, udløser beskatning i Danmark, jf. vores spørgsmål om værdien.\nI EU land 2 kan omdannelsen eller omstruktureringen, efter de EU land 2 regler, foretages skattefrit, når ejerskabet efterfølgende opretholdes i 7 år. Ved omdannelsen ønsker man også, at det nye EU land 2 selskab H5 GmbH, hvis stiftelse medfører, at den transparente enhed ophører, overtager kapitalandelene i selskabet i EU land 3 og land 4. Så de erhvervede selskaber er ikke transparente enheder og det erhvervende selskab er H5 GmbH. Ønsket er således, at ombytningen af aktierne i EU land 3 og land 4 med aktier i H5 GmbH kan ske skattefrit efter aktieavancebeskatningslovens § 36.\nVi ser således ikke den transparente enhed for involveret i aktieombytningen.\nEU land 2 selskabet stiftes i forbindelse med ”omdannelsen” af virksomheden i EU land 2. EU land 2 selskabet opfylder definitionen i aktieavancebeskatningslovens § 36, jf. begrundelse for svar på spørgsmål 1.\nDet forhold, at aktierne overdrages til selskabet i forbindelse med en skattefri virksomhed i EU land 2, bør ikke føre til noget andet resultat, når blot det sikres, at aktionærerne i det erhvervede selskab (spørgerne) alene vederlægges med aktier i det modtagende selskab. Modtages andet end aktier, vil dette vederlag blive betragtet som en skattepligtig afståelsessum.\nDen skatteretlige regulering af aktieombytninger fremgår af aktieavancebeskatningslovens § 36 stk. 1 og stk. 6, som har følgende indhold:\nDet erhvervende selskab er omfattet af begrebet selskab i en medlemsstat i artikel 3 i direktiv 2009/133/EF. Det erhvervede selskab er hjemmehørende i en stat, her land 4, som Danmark har indgået en dobbeltbeskatningsoverenskomst med. Det erhvervende selskab er EU land 2 selskabet, og det erhvervede selskab er land 4 selskabet.\nDa den omdannede virksomhed udelukkende har fast driftssted i EU land 2, opfylder man ikke betingelserne i virksomhedsomdannelsesloven for en skattefri virksomhedsomdannelse i Danmark. En omdannelse, selvom denne måtte være skattefri i EU land 2, vil medføre beskatning i Danmark.\nJf. begrundelsen anført under spørgsmål 5 vil en omdannelse i Danmark ikke blive skattefri, selvom den foretages efter regler om skattefri omdannelse i EU land 2.\nDet generelle armslængdeprincip i ligningslovens § 2 vil være gældende, og det betyder, at goodwill skal overdrages til handelsværdien.\nDa overdragelsen sker mellem interesseforbundne parter, kan handelsværdien være vanskelig at fastslå.\nSKAT har udarbejdet forskellige modeller for beregning af goodwill. Jf. vedlagte beregning er goodwill her beregnet efter TSC 2000,10. Efter denne model kan goodwillen på nuværende tidspunkt og på baggrund af de 3 senest aflagte årsregnskaber beregnes til X Euro. Levetiden på goodwill er i den forbindelse ansat til 7 år.\nDet er vores opfattelse, at denne model giver et realistisk billede af den goodwillværdi, som en uafhængig part ville betale for goodwill. Der er da også i forbindelse med regeringslovforslag om generationsskifte, indarbejdet, at værdiansættelse af virksomheder skal ske med udgangspunkt i SKATs værdiansættelsescirkulære fra 2000.\nDen endelige beregning vil blive foretaget på det konkrete overdragelsestidspunkt.\nPå denne baggrund kan spørgsmål 7 besvares bekræftende.\nDet generelle armslængdeprincip i ligningslovens § 2 vil være gældende, og det betyder, at ejendommen skal overdrages til handelsværdien.\nI forbindelse med omdannelsen i EU land 2 er der af X-valuarfirma blevet udarbejdet en vurderingsrapport af virksomhedens ejendomme. Ejendomsværdierne i vurderingsrapporten vil blive lagt til grund ved omdannelsen i EU land 2.\nDet er vores opfattelse, at X-valuarfirma har foretaget en konkret vurdering af ejendommenes handelsværdi på omdannelsestidspunktet, hvorfor disse værdier må anses for at være i overensstemmelse med handelsværdien.\nPå denne baggrund kan spørgsmål 8 besvares bekræftende.\nAd. Spørgsmål 9.\nSelskabets øvrige aktiver består af virksomhedens produktionsapparat, der løbende vedligeholdes og udskiftes. Gennem årene har der ikke været væsentlige tab eller gevinster ved udskiftning af anlægsaktiver. Dette er taget som udtryk for, at bogført værdi ikke væsentligt afviger fra markedsværdi.\nPå denne baggrund kan spørgsmål 9 besvares bekræftende.\nAd. Spørgsmål 10.\nSåvel det erhvervende selskab som det erhvervede selskab er omfattet af begrebet selskab i en medlemsstat i artikel 3 i direktiv 2009/133/EF. Det erhvervende selskab er det eksisterende danske selskab H1 ApS, og det erhvervede selskab er det nye EU land 2 selskab.\nPå denne baggrund bør spørgsmål 10 besvares bekræftende.\nRepræsentanten er fremkommet med følgende høringssvar:\nSKAT anfører i begrundelsen, at det er en betingelse for skattefri aktieombytning, at såvel det erhvervende som det erhvervede selskab er omfattet af begrebet ”selskab” i en EU-medlemsstat i artikel 3 i direktiv 2009/133/EF. Det er vores opfattelse, at denne betingelse er opfyldt, idet det er det nye GmbH, som er det erhvervende selskab, og selskabet i EU land 3, som er det erhvervede selskab. Begge selskaber opfylder begrebet ”selskab” i en EU-medlemsstat i artikel 3 i direktiv 2009/133/EF.\nH2 Co. KG omdannes jo netop til GmbH ved transaktionen, hvorved den transparente enhed ophører. Hvad er det reelt, SKAT gerne vil værne imod, når man her ikke vil tillade skattefri aktieombytning? Efter EU land 2 regler er der et holdingkrav på 7 år, altså væsentlig mere end de 3 år, som vi har i Danmark.\nSpørgerne er 3 personer, som alle er fuldt skattepligtige til Danmark, ejer i dag aktierne i EU land 3-selskabet via H2 GmbH & Co. KG (transparent). De opnår ikke nogen skattemæssige fordele ved, at ejerskabet ligger i en transparent enhed. De beskattes personligt af udbytter og eventuelle avancer ved afståelse. De beskattes først i EU land 2 med indkomstskat dér, og derefter beskatter Danmark samme indkomst med credit for EU land 2 skat som følge af globalbeskatning. I en eventuel omdannelse vil EU land 2 ikke længere beskatte eller kun i begrænset omfang beskatte eventuelt udbytte fra EU land 3 og land 4 som følge af DBO’er mv. I forhold til SKM2006.458.LSR er der den væsentlige forskel til nærværende situation, at kommanditselskabet i SKM2006.458.LSR ikke ophørte. Med SKM2006.458.LSR kan man konstatere, at det er SKATs opfattelse, at det forhold, at aktierne er ejet af en transparent enhed, ikke betyder, at aktierne i alle situationer anses for ejet af personerne bag den transparente enhed. Det kommer til udtryk, at det alene er i forhold til beskatning af indkomsten, at enheden anses for transparent. I forhold til reglerne om omstrukturering har man så åbenbart den holdning, at et kommanditselskab anses for en selvstændig juridisk enhed, som ejer aktierne, men som ikke kan betragtes som et selskab omfattet af begrebet ”selskab” i en EU-medlemsstat i artikel 3 i direktiv 2009/133/EF, hvorfor selskabet ikke kan være det erhvervende eller det erhvervede selskab i henhold til reglerne om skattefri aktieombytning.\nDenne fortolkning er naturligvis opstået i tidligere afgivne bindende svar, men giver ikke rigtig nogen mening, da der jo reelt ikke er noget at værne imod.\nSe bemærkninger til spørgsmål 1.\nDet er vores opfattelse, at spørgsmål 5 er helt uafhængigt af spørgsmål 1 og 3. Transparente enheder som kommanditselskaber, partnerselskaber og interessentskaber kan rent faktisk omdannes efter lov om skattefri virksomhedsomdannelse. Der er således ikke nogen sammenhæng til reglerne om skattefri aktieombytning. Spørgsmålet er derfor fortsat aktuelt, og en gennemførsel af en skattefri virksomhedsomdannelse vil kunne foretages uafhængigt af en aktieombytning.\nVi skal derfor opfordre SKAT til at svare på det stillede spørgsmål.\nSpørgsmålet er 100 % aktuelt og helt uden betydning i forhold til svarende på spørgsmål 1 og 3. Man overvejer rent faktisk her at gennemføre overdragelse af virksomheden i H2 GmbH & Co. KG ved en skattepligtig transaktion til et GmbH, og derfor har man brug for bindende svar på værdiansættelsen af goodwill. Overdragelsen af virksomheden kan ske før eller i forbindelse med en overdragelse af aktierne i selskaberne i EU land 3 og Land 4. Spørgsmålet er således stillet helt uafhængigt af, hvorvidt man opnåede et positivt eller negativt svar på spørgsmål 1 og 3. Der er altså ingen sammenhæng mellem overvejelserne bag denne transaktion og så transaktionerne i spørgsmål 1 og 3.\nSe svar på spørgsmål 7, her bare vedrørende ejendommen.\nDet ønskes bekræftet, at spørgerne kan foretage en fælles skattefri aktieombytning efter de objektive regler, jf. aktieavancebeskatningslovens § 36, stk. 6, af deres ejerandel i H7 SA til det nystiftede H5 GmbH.\nVed ombytning af aktier forstås den transaktion, hvorved et selskab (det erhvervende selskab) erhverver en andel i et andet selskabs (det erhvervede selskab) aktiekapital ved at tildele aktionærerne i det erhvervede selskab aktier og en eventuel kontant udligningssum med den virkning, at det erhvervende selskab opnår stemmeflertallet eller en yderligere andel i det erhvervede selskab, jf. aktieavancebeskatningslovens § 36, stk. 2.\nEfter aktieavancebeskatningslovens § 36, stk. 6, kan der gennemføres skattefri aktieombytning efter § 36, stk. 1-5, uden tilladelse fra SKAT. Det er bl.a. en betingelse, at såvel det erhvervede som det erhvervende selskab er omfattet af begrebet ”selskab” i en EU-medlemsstat i artikel 3 i direktiv 2009/133/EF (fusionsskattedirektivet), eller er et selskab, som svarer til danske aktie- eller anpartsselskaber, men som er hjemmehørende i lande uden for EU jf. § 36, stk. 6, 1. pkt., jf. stk. 1, 1. pkt. Det fremgår endvidere af § 36, stk. 1, 1. pkt., jf. stk. 1, 5. pkt., at reglerne om skattefri aktieombytning ikke finder anvendelse, når det erhvervede eller erhvervende selskab ved beskatning i Danmark anses for at være en transparent enhed.\nAktierne i H7 SA ejes af EU land 2 kommanditselskabet H2 GmbH & Co. KG, og det anføres i anmodningen, at det er det EU land 2 kommanditselskab, som ønskes omdannet til det nystiftede H5 GmbH. H2 GmbH & Co. KG må således anses for at være det erhvervede selskab i forhold til reglerne om skattefri aktieombytning.\nEt EU land 2 kommanditselskab er ikke omfattet af begrebet ”selskab” i fusionsskattedirektivet, og det behandles i Danmark som skattemæssigt transparent på samme måde som et dansk kommanditselskab (K/S).\nH2 GmbH & Co. KG må efter praksis anses for ejer af aktierne i H7 SA, og eftersom der ikke kan ske skattefri aktieombytning, når det erhvervede selskab er skattemæssigt transparent, kan der efter SKATs opfattelse ikke ske skattefri ombytning af aktierne i EU land 3 selskabet med aktierne i det nystiftede H5 GmbH.\nDet ønskes bekræftet, at overdragelsen af aktierne i H7 SA til det nystiftede selskab også kan ske som en skattefri aktieombytning i medfør af aktieavancebeskatningslovens § 36, når omdannelsen af H2 GmbH & Co. KG til H5 GmbH bl.a. indeholder ejerandelen af H3 GmbH & Co. KG.\nEfter SKATs opfattelse er det en forudsætning for besvarelsen af spørgsmål 2, at spørgsmål 1 besvares bekræftende.\nDet ønskes bekræftet, at spørgerne kan foretage en fælles skattefri aktieombytning efter de objektive regler, jf. aktieavancebeskatningslovens § 36, stk. 6, af deres ejerandel i H6 til det nystiftede H5 GmbH.\nAktierne i H6 er på samme måde som aktierne i EU land 3 selskabet ejet af H2 GmbH & Co. KG. Det er derfor SKATs opfattelse, at der af samme grund som anført under spørgsmål 1 ikke kan ske skattefri ombytning af aktierne i land 4 selskabet.\nDet ønskes bekræftet, at overdragelsen af aktierne i H6 til det nystiftede selskab også kan ske som en skattefri aktieombytning i medfør af aktieavancebeskatningslovens § 36, når omdannelsen af H2 GmbH & Co. KG til H5 GmbH bl.a. indeholder ejerandelen af H3 GmbH & Co. KG.\nEfter SKATs opfattelse er det en forudsætning for besvarelsen af spørgsmål 4, at spørgsmål 3 besvares bekræftende.\nDet ønskes bekræftet, at omdannelsen af H3 GmbH & Co. KG ikke kan foretages som en skattefri virksomhedsomdannelse, idet der er fast driftssted i EU land 2.\nEfter SKATs opfattelse er det en forudsætning for besvarelsen af spørgsmål 5, at spørgsmål 1 og 3 besvares bekræftende.\nDer spørges, om svaret på spørgsmål 3 er anderledes, hvis overdragelsen af H3 GmbH & Co. KG efter EU land 2 regler kan foretages som en skattefri virksomhedsomdannelse.\nEfter SKATs opfattelse er det en forudsætning for besvarelsen af spørgsmål 6, at spørgsmål 1 og 3 besvares bekræftende.\nDet ønskes bekræftet, at goodwill i H3 GmbH & Co. KG. kan opgøres efter principperne i TS cirkulære 2000, nr. 10.\nEfter SKATs opfattelse er det en forudsætning for besvarelsen af spørgsmål 7, at spørgsmål 1 og 3 besvares bekræftende.\nSKAT indstiller, at spørgsmål 7 besvares med ”bortfalder”.\nDet ønskes bekræftet, at handelsværdien på ejendommen i H3 GmbH & Co. KG kan fastsættes til X Euro i forbindelse med et kontrolleret salg.\nEfter SKATs opfattelse er det en forudsætning for besvarelsen af spørgsmål 8, at spørgsmål 1 og 3 besvares bekræftende.\nSKAT indstiller, at spørgsmål 8 besvares med ”bortfalder”.\nDet ønskes bekræftet, at øvrige aktiver som angivet i et anlægskartotek kan overdrages til den bogførte værdi, idet værdien anses at udgøre handelsværdien.\nEfter SKATs opfattelse er det en forudsætning for besvarelsen af spørgsmål 9, at spørgsmål 1 og 3 besvares bekræftende.\nSKAT indstiller, at spørgsmål 9 besvares med ”bortfalder”.\nDet ønskes bekræftet, at aktierne i det nystiftede H5 GmbH kan ombyttes til anparter i H1 ApS efter de objektive regler om skattefri aktieombytning, jf. aktieavancebeskatningslovens § 36.\nEfter SKATs opfattelse er det en forudsætning for besvarelsen af spørgsmål 10, at spørgsmål 1 og 3 besvares bekræftende.\nSKAT indstiller, at spørgsmål 10 besvares med ”bortfalder”.\nRepræsentantens høringssvar giver anledning til følgende bemærkninger:\nI U 1983.318 H var der tale om delvis overdragelse af aktier fra det pågældende interessentskab til interessenterne. På den baggrund er det uden betydning, om EU land 2 kommanditselskabet ophører eller ej ved overdragelsen af aktierne i EU land 3 og land 4 selskaberne til det nystiftede EU land 2 selskab.\nHerudover har SKAT ikke bemærkninger til høringssvaret for så vidt angår spørgsmål 1.\nDen påtænkte disposition i spørgsmål 1 angår omdannelse af H4 GmbH & Co. GmbH, som ejer 99 % af H3 GmbH & Co. KG til kapitalselskabet H5 GmbH.\nVed dispositionen i spørgsmål går H3 GmbH & Co. KG således fra at være ejet af en transparent enhed til at være ejet af et kapitalselskab. Efterfølgende – ved den påtænkte disposition i spørgsmål 5 – omdannes H3 GmbH & Co. KG også til et kapitalselskab.\nDet overordnede formål med dispositionerne som helhed må antages at være, at spørgernes ejerskab til virksomhederne mv. fremover skal ligge i kapitalselskaber fremfor transparente selskaber.\nSåfremt dispositionen i spørgsmål 5, men ikke dispositionen i spørgsmål 1, gennemføres som adspurgt, vil det omdannede H3 GmbH & Co. KG være ejet af det transparente H2 GmbH & Co. KG.\nPå den baggrund fastholder SKAT, at det er en forudsætning for besvarelsen af spørgsmål 5, at spørgsmål 1 og 3 om omdannelsen af H2 GmbH & Co. KG besvares bekræftende.\nDette støttes tillige af det stillede spørgsmål 4, som går på, om overdragelsen af aktierne i H6 (og antagelig også aktierne i EU land 3 selskabet) til det nystiftede H5 GmbH kan ske som en skattefri aktieombytning, når omdannelsen tillige indeholder ejerandelen af H3 GmbH & Co. KG.\nAd spørgsmål 8-9:\nSamme bemærkninger som til spørgsmål 7.\nSKAT fastholder således i det hele indstillingerne.\nStk. 6. Ombytning af aktier efter stk. 1-5 kan gennemføres, uden at der er opnået tilladelse hertil fra told- og skatteforvaltningen. Det er en betingelse, at værdien af vederlagsaktierne med tillæg af en eventuel kontant udligningssum svarer til handelsværdien af de ombyttede aktier. Det er dernæst en betingelse, at det erhvervende selskab ikke afstår aktier i det erhvervede selskab i en periode på 3 år efter ombytningstidspunktet. Uanset 3. pkt. kan aktierne i det erhvervede selskab i den nævnte periode afstås i forbindelse med en skattefri omstrukturering af det erhvervende eller det erhvervede selskab, hvis der ved omstruktureringen ikke sker vederlæggelse med andet end aktier. I sådanne tilfælde finder betingelsen i 3. pkt. i sin restløbetid anvendelse på selskabsdeltageren henholdsvis det eller de deltagende selskaber i den efterfølgende skattefrie omstrukturering. Det er en betingelse for ombytning af aktier uden tilladelse, at aktionærer, der har bestemmende indflydelse i det erhvervede selskab, jf. ligningslovens § 2, ombytter aktierne i dette selskab med aktier i et selskab, der er hjemmehørende på Færøerne eller i Grønland, en stat, der er medlem af EU/EØS, eller en stat, som har en dobbeltbeskatningsoverenskomst med Danmark.”\nSom ovenfor under spørgsmål 1.


Bekymrede specialskole-forældre: Det er en skole, ikke opbevaring | fyens.dk\nBekymrede specialskole-forældre: Det er en skole, ikke opbevaring\nMarianne Jørgensen (t.v.), Ann Baunbæk hansen og Lis Brødsted sidder alle i forældrebestyrelsen på Pilehaveskolen. De frygter, at flere besparelser på skolen vil gå ud over undervisningen. Foto: Nina Vibe Petersen\nForældre til elever på Pilehaveskolen er bange for, at flere besparelser på specialskolen vil gå ud over undervisningen, så det mere får karakter af opbevaring.\n08 okt. 2019 kl. 06:37\nAssens: I 2018 blev Pilehaveskolen bedt om at spare 1.201.000 kroner.\nI 2019 lød sparekravet på 2.100.000 kroner.\nDet har sat tydelige spor på hverdagen og undervisningen på specialskolen Pilehaveskolen. Blandt andet er der skåret i antallet af ture ud af huset, og vikarerne er sparet væk. I stedet er nogle lærere blevet 'flyvere', der træder ind der, hvor der er brug for hjælp.\nDet fortæller tre bestyrelsesmedlemmer og forældre til børn på skolen.\nOg nu på tærsklen til forhandlingerne om næste års kommunale budget frygter de for flere besparelser. Og ikke mindst konsekvenserne af flere besparelser.\n- Det værste, der kan ske for Pilehaveskolen, er, at man glemmer, at det er en skole. At det bliver ren opbevaring. Det frygter vi. Hvis alle ressourcer bliver taget fra, bliver de voksne sådan nogle, som bare er konfliktløsere hele tiden. Som trækker børn væk fra hinanden, fordi børnene er ved at gå op i limningen.\n- Og skolen har allerede lavet de foranstaltninger, at man ikke har brugt vikarer og i stedet indført flyvere, som egentlig gør, at dem, der er her, bare løber hurtigere. Hvis der kommer flere besparelser, så ryger der hoveder. Så ryger der varme hænder, siger skolebestyrelsens formand Ann Baunbæk Hansen.\nFredag morgen kl. 8.30 samles repræsentanter fra byrådets otte partier til forhandlingerne om budgettet for 2020-23. Det er endnu uvist, hvornår forhandlingerne er færdige, men der er sat tid af til dem også lørdag og søndag.\nBudgettet skal andenbehandles og godkendes i byrådssalen senest 4. november.\nI foråret blev de politiske fagudvalg bedt om at finde såkaldte råderumskataloger - det vil sige mulige besparelser - på to procent. De spareforslag har været i høring og ligger klar til at blive taget i brug, hvis det bliver nødvendigt.\nI løbet af sommerferien har BDO kulegravet Assens Kommunes økonomi og sammenlignet den med en række andre fynske kommuners med det formål at sikre, at Assens Kommune fremover har et budget i balance. BDO har til Assens Kommune afleveret en rapport med en række beslutningsblokke (dvs. spareforslag), der sammen med råderumskatalogerne vil indgå i budgetforhandlingerne.\nDet er endnu uvist, hvor stort behovet for besparelser er.\nSom det er nu, er der en enhedspris per elev. Det vil sige, at Pilehaveskolen får samme beløb for alle elever. Men forældrene frygter, at der vil blive lavet om på det for at spare penge.\n- Så det pludseligt skal vurderes, hvad det enkelte barn skal koste. Så hvert enkelt barn får en pris på ryggen. Hvem skal forhandle den pris? Og hvad hvis de kommer i udvikling, hvordan bliver prisen så? Det er der bekymring for. Så er det nogle andre udefra, der skal sætte pris på vores børn, siger Lis Brødsted, der er plejemor til et barn på Pilehaveskolen.\nOg frygten er ikke grebet ud af den blå luft. Differentierede takster er nemlig en af de ting, som BDO i sin økonomiske gennemgang af Assens Kommune peger på som værende et muligt område at spare penge. Alt efter hvad taksten sættes til, kan der spares mellem 2 og 2,5 millioner kroner årligt fra 2021 og frem. I 2020 vil der i perioden fra august til december (hvor det nye skoleår er startet) kunne spares mellem 800.000 og en million.\nMedarbejderrepræsentanterne i FællesMED-udvalg Børn og Undervisning ser også med bekymring på det forslag: 'En nedskæring på det angivne niveau vil betyde en væsentlig forringelse af muligheden for at tilbyde specialiseret, individuelt tilpasset undervisning, hvilket elevgruppen har behov for', skriver de således og peger også på, at 'differentierede takster er unødvendigt bureaukratisk'.\n'En generel takstnedsættelse vil opnå samme resultat', skriver de videre.\nVil ramme trivslen\nAlle eleverne på Pilehaveskolen har indlæringsvanskeligheder, og samtidig har flere af dem også ekstra udfordringer i form af forskellige handicap, problemer med at begå sig socialt og traumer, der kan skyldes, at de er blevet tvangsfjernet eller mobbet.\nDerfor er det en gruppe elever, der har brug for faste rammer og rutiner for at kunne fungere, og tavleundervisning er langt fra vejen frem. I stedet bruges et tæppe med bogstaver til at lære bogstaver, og matematik lærer eleverne udenfor eller i supermarkedet.\n- De kan ikke indlære på normal vis. De skal have en speciel måde at lære på, siger Lis Brødsted, mens Marianne Jørgensen, forælder, beskriver det således:\n- Det er ikke klasserumsundervisning, men det er undervisning. Det er vigtigt at forstå. Det er den svageste gruppe børn og unge mennesker, der har behov for det, så de bliver integreret i samfundet, når de gå ud herfra.\n- Flere besparelser vil gå ud over børnenes trivsel og deres udviklingsmuligheder, fordi det går ud over måden, der kan drives undervisning på. Mange har en fejlopfattelse af, hvad vi gør på Pilehaveskolen, men vi har i kommunen en målsætning om, at alle børn lykkes, og det skal børn fra Pilehaveskolen også gøre på hver deres niveau, siger hun.\nFattighjælp på vej: Assens Kommune får 10 millioner\nSådan kan Assens Kommune ifølge BDO spare 30-40 mio. kr.